15:54 / 28.04.2017 3501 pdf Ўқиш режими + -\nБиринчи инсон ва биринчи Пайғамбар бўлмиш отамиз Одам алайҳиссаломнинг яратилишлари қиссаси Бақара сурасида қуйидагича баён этилади: «Эсла, вақтики Роббинг фаришталарга: «Мен ер юзида халифа қилмоқчиман», деди. Улар: «Унда фасод қиладиган, қон тўкадиган кимсани қилмоқчимисан? Ва ҳолбуки, биз Сенга тасбиҳ, ҳамд айтиб ва Сени улуғлаб турибмиз», дедилар. У: «Мен, сиз билмаганни биламан», деди (30 - оят).\nУшбу оятдан Аллоҳ таоло Одамни Ўзининг ер юзидаги ўринбосари–халифаси бўлишини ирода этгани маълум бўляпти. Демак, инсонга улкан ишонч билдирилган, у улуғ Аллоҳнинг халифаси бўлишдек олий мақомга лойиқ кўрилган. Бундай марҳаматнинг ўзига яраша буюк масъулияти ҳам бор. Инсон шуни англаган ҳолда, уни халифа қилиб қўйган зотнинг топшириқларини бажармоғи, яратган зот муносиб кўрган олий мақомга доғ туширмасликка ҳаракат қилмоғи керак.\n«Унда фасод қиладиган, қон тўкадиган кимсани қилмоқчимисан?» деган гапларидан улар ўзларигагина маълум йўл билан инсон ер юзида фасод, бузғунчилик қилиши ва қон тўкишини билишгани, айни чоғда, улар фаришталик табиати билан, ўзлари айтиб турган тасбиҳу ҳамдларни ва қилиб турган улуғлашларни ушбу маҳлуқотларнинг яратилиш мақсади, деб билишгани маълум бўлмоқда.\nАммо Аллоҳнинг илми бошқа, фаришталар буни билмайдилар.\n«Мен, сиз билмаганни биламан», деди Аллоҳ таоло.\nЯъни, одамлардан баъзиларининг бузғунчилик қилиши ёки қон тўкиши ер юзида халифа яратиш иродасига тўсиқ бўла олмайди.\nШунингдек, фаришталарнинг тасбиҳ ва ҳамд айтиб, Аллоҳни ҳамиша улуғлаб туришлари ҳам улардан бошқа мавжудодни яратишдан тўса олмайди.\nШунинг учун ҳам Аллоҳ таоло фаришталарнинг эътирозларига қарамай,\n«Инсонни сополга ўхшаш қуриган лойдан яратди». (Роҳман сураси 14 оят)\nБу оятда «инсонни» деганда Одам ота назарда тутиляпти. «Қуриган лой» деб таржима қилган иборамиз оятда «солсол» деб келган. Солсол деб лойнинг қотиб, чертса овоз чиқарадиган бўлиб қолган ҳолига айтилади.\nУшбу оятда зикр қилинган ҳолат Аллоҳ таоло Одамни яратишининг турли босқичларидан биридир. Тупроқдан лой қилиниб, уни одам шаклига келтириб, сўнгра руҳ киритилган.\nҚуръон таъкидлашича инсонни йўқдан бор қилган зот уни тупроқдан яратган Аллоҳдир. Ҳозирги замон илми ҳам буни тасдиқламоқда. Илмий тажрибалардан исботланишча, тупроқда қандай моддалар бўлса, инсон жисмида ҳам ўша моддалар бор экан. Тупроқда карбон, кислород, фосфор, гугурт, азот, калсий, хлор, темир, мис, йўд, алумин каби йигирма хил модда бор бўлса, худди шу моддалар инсон жисмида ҳам бор. Тупроқдан борлиқнинг энг улкан мўъжизалардан бири бўлган инсонни, унинг фикри, руҳи, ҳис-туйғулари, асаблари ва ҳозиргача инсоннинг ўзи ҳам тушуниб етмаган ажойиботлари билан ким ярата олади? Бу ишни фақат Роҳман сифатига эга бўлган қудратли Аллоҳгина қилиши мумкин.\nОДАМГА УЛУҒ МАРТАБА БЕРИЛИШИ\nҲа, Роҳман сифатли Аллоҳ таоло тупроқдан инсон яратди\n«Ва У зот Одамга исмларнинг барчасини ўргатди, сўнгра уларни фаришталарга рўбарў қилди. Кейин: «Агар ростгўйлардан бўлсангиз, анавиларнинг исмларини менга айтиб беринг», деди». (Бақара сураси 31 оят)\nАллоҳ таоло одамни Ўзининг ер юзидаги халифаси қилаётган пайтда унга улуғ бир сирни берганлиги ушбу оятдан билиниб турибди. У ҳам бўлса, исмларнинг барчасини ўргатишидир. Яъни, инсон ўзини ўраб турган барча ашёларнинг белгиси сифатида исмни, маънони ишлатади. Ҳис қилинадиган, жисмга эга бўлган нарсаларни фаҳмлаш учун нутқий рамзларни ишлатиш қудрати инсон ҳаётида энг улуғ қудратлардан бири ҳисобланади.\nАкс ҳолда, бировга тоғни тушунтирмоқчи бўлсанг, уни тоғнинг олдига олиб бориб, айлантириб кўрсатишдан ўзга чора бўлмасди. Агар Аллоҳ таоло инсонга ушбу қобилиятни бермаганида, ер юзида ҳаётни тасаввур қилиш қийин бўлар эди.\nРивоятларда келишича, бунинг исми от, буниси туя, манави қуёш, бу эса юлдуз, деб ҳатто кичкина нарсаларгача ўргатилган. Яъни, одамнинг ер юзида халифа бўлишининг асосий сабаблардан бири–илм олишга истеъдодининг борлигидир. Ҳозирда инсон илми ила борлиқнинг сирларини кашф этаётгани ҳам ўшанда берилган қобилият натижасидир.\nАллоҳ таоло одамга исмларнинг барчасини ўргатгандан кейин уларни фаришталарга рўбарў қилди ва, ер юзида фасод қилувчи ва қон тўкувчи кимсани яратасанми, деган даъволаринг рост бўлса, ушбу нарсаларни исмларини менга айтиб беринглар, деди. Фаришталар у нарсаларга исм қўйишдан ожиз қолдилар ва ўз ожизликларини тан олиб:\n«Улар: «Эй пок Парвардигор! Бизда Сен билдиргандан бошқа илм йўқ. Албатта, Сенинг Ўзинг билувчисан ва ҳикматли зотсан», дедилар». (Бақара сураси 32 оят)\nФаришталар бу ерда юксак одоб мисолини кўрсатдилар. Билмаган нарсаларини сўзсиз, билмаймиз, деб айтдилар. Билмаган нарсасини тан олиб, вақтида билмайман дейиш ҳам катта одоб, ҳам катта илм ҳисобланади.\nШунда Аллоҳ таоло Ўзининг ер юзидаги халифаси–одамнинг фазлини изҳор қилиш учун:\n«Эй Одам, буларга у нарсаларнинг исмларини айтиб бер», деди. Уларга ўша нарсаларнинг исмларини айтиб берган чоғида, «Мен сизларга осмонлару ернинг ғайбини биламан ва сизлар беркитмагану беркитган нарсаларни ҳам биламан демабмидим», деди». (Бақара сураси 33 оят)\nШу билан Одамнинг фаришталардан устунлик тарафи намоён бўлди. У ҳам бўлса, илм-маърифат. Инсон ер юзида фасод қилиши, қон тўкиши ҳам мумкин, неъмати илоҳий бўлмиш илмни ўз ўрнида ишлатиб, фаришталардан устун бўлиши ҳам мумкин.\nУшбу мавқифда хусусан одамнинг фазли фаришталар кўз олдида намоён бўлгандан кейин Аллоҳ таоло фаришталарга қуйидаги фармонни берди:\n«Эсла, фаришталарга: «Одамга сажда қилинглар!» деганимизни. Бас, сажда қилдилар, магар Иблис бош тортди, мутакаббирлик қилди ва кофирлардан бўлди». (Бақара 34 оят)\nФаришталарга сажда қилишни буюриб, Аллоҳ Одамга улкан мартаба ато этди. Аммо бу сажда ибодат учун эмас, балки Одамни-Аллоҳнинг улуғ ижодини табриклаш маъносида эди.\nФаришталар дарҳол сажда қилдилар, чунки уларнинг фитратида Аллоҳнинг амрига исён қилиш хусусияти йўқ. Фақат Иблис сажда қилмади. Ушбу иборадан келиб чиқиб, баъзилар: «Иблис аслида фаришталардан эди, аммо амрга итоат этмай, одамга сажда қилмагани учун уларнинг сафидан чиқарилган», дейишади. Аслида ундай эмас. Иблис асли жиндан бўлган, бу ҳақда оят бор. Қолаверса, Қуръони Карим оятида айтилганидек, фаришталарда Аллоҳнинг амрига исён қилиш табиати йўқ. Шундан, Аллоҳ таоло фаришталарни Одамга сажда қилишга буюрган пайтда Иблис ҳам ўша жойда ҳозир бўлган, деб хулоса қилса бўлади.\n«Бас, фаришталар барчалари жамланиб, сажда қилдилар».\n«Магар Иблисгина мутакаббирлик қилди ва кофирлардан бўлди.\nАллоҳнинг амрига бўйсуниб, Одамга сажда қилмади. У мутакаббирлик қилиб, ўзини юқори тутди. Шунинг учун кофирлардан бўлди. Аллоҳнинг амридан бош тортиб, сажда қилмаганлар кофир бўладилар.\nАллоҳ таоло ҳамма нарсани дақиқ жойларигача билгувчи зотдир. У зот Иблиснинг Одамга нима учун сажда қилмаганини билиб турса ҳам унинг дилидагини тилига чиқариш учун сўради.\n«У зот: «Эй Иблис, Ўз қўлим билан яратган нарсага сажда қилишингдан сени нима ман қилди?! Мутакаббирлик қилдингми?! Ёки олий даражалилардан бўлдингми?!» деди».\nАллоҳ таоло бутун борлиқни яратган зот. Лекин Ўзи яратган махлуқотлари ичида Одамга алоҳида эҳтимом берганини доимо эслатиб туради. Аввал руҳидан пуфлаганини айтган эди, энди Ўз қўли билан яратганини эслатмоқда. Демак, Одамга сажда қилишга буюриш уни алоҳида илоҳий эҳтимомга сазовор билиш экан. Шунинг учун ўша амрга бўйсунмаган Иблисга таҳдид қилиб, Аллоҳ таоло:\n«Эй Иблис, Ўз қўлим билан яратган нарсага сажда қилишингдан сени нима ман қилди?!» деб сўрамоқда.\nҚани айтчи! Нима учун Одамга сажда қилмадинг?! Нима?!\n«Мутакаббирлик қилдингми?! Ёки олий даражалилардан бўлдингми?!» деди».\nМен Ўз қўлим билан яратган жонга–Одамга сажда қилмаганингни сабаби нима? Мутакаббирлик қилдингми?! Кибру ҳавога берилдингми? Айт-чи, боиси не?! Ёки олий даражалилардан бўлиб, бўйсунмайдиган бўлиб қолдингми?!\nАввал айтилганидек, Аллоҳ таоло нима учун Иблиснинг Одамга сажда қилмаганини жуда яхши билар эди. Аммо Иблисга айбини ўз тили билан эътироф қилдириш учун бу саволни берди. Натижада Иблиснинг дилидаги марази тилига чиқди.\n«У: «Мен ундан яхшиман. Мени оловдан яратгансан. Уни лойдан яратгансан», деди».\nБу жавобдан Одамга Аллоҳ таоло томонидан берилган мартабага Иблис ҳасад қилиб, куфрга кетгани билинади.\n«Мен ундан яхшиман».\nҲамма балонинг боши «мен, мен», дейишликда.\nИблис, мен одамдан яхшиман, нима учун ўзимдан паст махлуққа сажда қилишим керак экан, деб бош тортди.\n«Мени оловдан яратгансан».\nУламоларимиз Иблиснинг шу жавобига таяниб, унинг жинлар тоифасидан эканини айтадилар. Иблис фаришталардан эди, деган гапларни рад қиладилар. Иблис фаришталардан бўлмаса ҳам, Аллоҳ таоло фаришталарни одамга сажда қилишга амр этганида, у ҳам ўша ерда бор эди. У ҳам амрга дохил бўлган эди. Бадбахт Иблис ўзининг оловдан яратилганини афзал билди. Шунинг учун лойдан яратилган одамга сажда қилмасликни, Аллоҳнинг амрига бўйсунишдан бош тортишни раво кўрди.\n«Уни лойдан яратгансан», деди».\nЛаънати Иблис ким нимадан яратилгани эмас, балки Аллоҳнинг руҳи билан руҳлангани муҳим эканини тан олгиси келмади. Шунда:\n«У зот: «Сен ундан чиқ! Бас, албатта, сен қувилгансан.\nВа, албатта, сенга жазо кунигача менинг лаънатим бўлгай», деди».\nАллоҳ таоло, эй Иблис, сен энди жаннатдан чиқ! Бас, энди сен, албатта, лаънатланган–раҳматимдан қувилгансан! Ва, албатта, сенга қиёмат кунигача менинг лаънатим бардавом бўлгай, деди.\n«У: «Эй Роббим, менга улар қайта тирилтирилажак кунгача муҳлат бергин!» деди».\nИблис Аллоҳ таолога ёлбориб, одамлар қайта тирилтириладиган қиёмат кунигача бу дунёда туришга муҳлат сўради. Аллоҳ таолонинг Ўзига маълум ҳикмат юзасидан Иблисга ўша кунгача муҳлат беришга У зотнинг иродаси кетди.\n«У зот: «Сен муҳлат берилганлардансан,\n«Маълум вақт кунигача», деди».\nЭй Иблис, сен келиш вақти маълум қиёмат кунигача муҳлат берилганлар қаторидасан.\n«У: «Сенинг иззатинг ила қасамки, мен уларнинг барчасини иғво қиламан.\nМагар улардан танланган бандаларинггина (иғвога учмас)», деди».\nИблис Аллоҳ таолонинг иззати ила қасам ичиб, Одам болаларини қиёмат кунигача иғво қилишни қасд этди. Шу билан бирга, Аллоҳга ихлос қилган, Аллоҳ таоло танлаб олган бандаларга иғвоси таъсир қилмаслигини ҳам айтиб қўйди. Инсонни шайтоннинг иғвосидан сақловчи қалқон унинг Аллоҳга ихлос билан ибодат қилишидир. Аллоҳга ихлос билан ибодат қилмаганлар эса, Иблиснинг иғвосига учраши турган гап. Иблиснинг иғвосига учганларнинг оқибатини Иблиснинг ўзига ўша пайтдаёқ эълон қилиб қўйган.\n«У зот: «Ҳақ шулки, зотан Мен фақат ҳақни айтурман.\nАлбатта, Мен жаҳаннамни сен ва улардан сенга эргашганлар билан жамлаб тўлдирурман», деди». (Сод сураси 73-85 оят)\nАллоҳ таоло ҳақиқатни очиқ-ойдин айтиб қўйди. Эй Иблис, сен одамларни иғво қилавер, улардан хоҳлаганлари сенга эргашаверсинлар. Аммо сен ҳам билиб қўй, улар ҳам билиб қўйсинларки, Мен, албатта, сени ҳам, сенга эргашганларни ҳам жаҳаннамга тиқиб, уни сизлар билан тўлдираман, деди ва Иблисни жаннатдан қувиб чиқарди.\nИблис билан инсон орасида душманлик шундан бошланади. Бу душманлик, яхшилик вакили ила ёмонлик вакилининг курашига айланди.\nОДАМ ЗАВЖИ ИЛА ЖАННАТДА\n«Ва: «Эй Одам, сен ўз жуфтинг ила жаннатда маскан топ. Унда нимани хоҳласаларингиз, енглар, ош бўлсин ва мана бу дарахтга яқин келманглар, бас, у ҳолда золимлардан бўласизлар», дедик». (Бақара сураси 35 оят)\nАллоҳ субҳонаҳу ва таоло Одамга яна бир бор улуғ марҳамат қилди: жуфти Ҳаво билан унга жаннатдан жой ато этди ва у ерда фароғатда яшашини таъминлади.\n«Мана бу дарахтга яқин келманглар», деганидан, уларга ҳамма нарсадан тановул қилишга рухсат бўлган-у, фақатгина битта дарахтдан тановул қилишга рухсат бўлмагани маълум бўлади. Бу-инсон ҳаётида ман қилинган нарсалар намунасидир. Аллоҳ таолонинг инсонга баъзи нарсаларни ман қилиши-иродани мустаҳкамлаш учундир. Агар ман қилиш бўлмаса, инсон билан ҳайвоннинг орасида фарқ қолмайди. Инсон ўзига жон, ақл, илм берган Аллоҳга аҳду паймон қилган, ўша аҳду паймонга вафо қилиши учун унга сабр-матонат, ирода керак, бу нарсалар эса, ман қилиш билан ҳосил бўлади. Сабр-матонатли, иродали кишилар Аллоҳ ман қилган нарсалардан ўзларини сақлаб турадилар. Ҳавою нафсига банда бўлганларнинг эса, ҳайвондан фарқи йўқ. Улар ман қилинган нарсадан ўзларини тийиб тура олмайдилар.\nАллоҳ таоло жаннатдаги ҳамма меваларга рухсат бериб, фақат биттагина дарахт мевасини ман қилганидек, бу дунёда ҳамма нарсага рухсат бериб, фақат саноқли нарсаларни–инсоннинг ўзига зарарли нарсаларни ман қилган.\nМан қилинган дарахт қайси дарахт эканлиги ҳақида узундан-узоқ тортишишлар бўлган. Ҳар ким ўзи билган дарахтнинг номини айтган ва ушбу гапни тасдиқлаш учун далил ва ҳужжатлар келтиради. Аммо тўғрисини айтганда, бировга ўша дарахтнинг исмини билиш билан фойда ёки билмаслик билан зарар етмайди. Агар уни билиш зарур бўлса, Аллоҳ Қуръонда ёки Пайғамбаримиз ҳадисларида айтган бўлур эди.\nАллоҳ таоло оятнинг охирида,\n«Ва мана бу дарахтга яқин келманглар, бас, у ҳолда золимлардан бўласизлар», дедик», демоқда.\nШундан кўринадики, шариатнинг амридан чиқишлик зулм экан. Зулм эса, катта гуноҳ. Ким Аллоҳнинг айтганида юрмаса, у кимса золимлардандир.\nШайтон ана ўша золимларнинг биринчиси ва энг каттасидир. У ўзига зулм қилгани етмай, ўзининг Аллоҳ таолонинг амридан чиққани етмай Одам билан Ҳавони ҳам Аллоҳ таолонинг амридан чиқишга чорлай бошлади.\n«Бас, шайтон икковларининг беркитилган авратларини очиш учун уларни васваса қилди ва: «Роббингиз сизни ушбу дарахтдан фақат икковингиз фаришта бўлмаслигингиз ёки абадий қолмаслигингиз учунгина ман қилди», деди». (Аъроф сураси 20 оят)\nШайтон, асосан, инсонни шарманда қилиш, унинг айбини–авратини очиш учун жидду жаҳд этади. Аммо ниятини яшириб, инсоннинг заиф томонидан ҳужум қилади, ундаги шаҳват ва ҳавас оловини алангалатади. Бу ҳақиқатни ушбу ояти карима исботлайди.\n«Бас, шайтон икковларининг беркитилган авратларини очиш учун уларни васваса қилди».\nБурун уларнинг авратлари ёпиғлик ҳолда эди. Аммо, кейин келадиган оятларнинг бирида гувоҳлик берилишича, Одам ва Ҳаво шайтон қутқусига учганларидан сўнг, уларнинг авратлари очилиб қолди. Албатта, бу ерда ҳиссий авратлари назарда тутилган. Аммо одам зурриётидан ким шайтон васвасасига учса, унинг маънавий айблари ҳам очилади.\nШайтони лаъин Одам билан Ҳавонинг энг нозик жойларидан тутди:\n«Роббингиз сизни ушбу дарахтдан фақат икковингиз фаришта бўлмаслигингиз ёки абадий қолмаслигингиз учунгина ман қилди», деди».\nОдам доимо қудратли, хоҳлаган ишини уддалайдиган, бошқа нарсалар таъсирига берилмайдиган бўлишни истайди. Маълумки, фаришталарда ушбу хусусиятлар мавжуд. Шунинг учун ҳам шайтон Одамни васваса қилишда ушбу заиф томонидан келди. Агар ушбу дарахтдан тановул этсангиз, фаришта бўласиз, шу боисдан Аллоҳ сизларни бу дарахт мевасини ейишдан ман этмоқда, деди.\nШунингдек, одам ўзи эришган олий мақомда абадул абад қолишни, таъбир жоиз бўлса, дунёнинг якка-ёлғиз устуни бўлишни доимо орзу қилиб келган. Шайтон унинг бу заиф жиҳатларини яхши билади. Шу сабабли Одамга, жаннатда абадий қолмаслигингиз учун Роббингиз сизни ушбу дарахтдан тановул этишни ман қилди, деб қутқу солди. У ўз васвасасини ҳақиқат суратида кўрсатиш учун:\n«Уларга: «Албатта, мен сизларга насиҳат қилувчиларданман», деб қасам ичди». (Аъроф сураси 21 оят)\nЯъни, Шайтон ўзининг иғво ва қутқусини Аллоҳнинг номи билан собит этди. Аллоҳ таолонинг номи ила қасам ичиб ўз иғвосини насиҳат, деб атади.\nШайтон ўзининг ушбу иғвоси ила:\n«Бас, уларни алдов ила паст(ҳолат)га туширди. Икковлари дарахтдан татиб кўришганда, авратлари ўзларига кўриниб қолди ва ўзларига жаннат баргларидан тўсиқ тўқий бошладилар. Шунда Роббилари уларга нидо қилиб: «Сизларни ана ўша дарахтдан қайтарган эмасмидим ва, албатта, шайтон икковингизга очиқ-ойдин душмандир, демаганмидим?!» деди». (Аъроф сураси 22 оят)\nШайтон мақсадига етди. Нишонга бехато урди. Одам ато ва Момо Ҳавони алдаб, ўз йўлига солди ва ниҳоят уларни гуноҳкор қилиб, мартабасини пастлатди. То ўша дамгача уларнинг авратлари берк яратилгани учун кўринмас эди. Шайтонинг иғвосига учиб,\n«Икковлари дарахтдан татиб кўришганда, авратлари ўзларига кўриниб қолди».\nБу уларнинг гуноҳкорлик ва айбдорлик белгиси бўлди. Уларнинг нигоҳи бир-бировларининг авратига тушди. Буни сезишлари билан дарҳол:\n«ўзларига жаннат баргларидан тўсиқ тўқий бошладилар».\nЯъни, улар баргларни бир-бирига улаб, авратларини тўсдилар. Ана шундай ҳижолатли ва шармандали ҳолда турганларида:\n«Роббилари уларга нидо қилиб: «Сизларни ана ўша дарахтдан қайтарган эмасмидим ва, албатта, шайтон икковингизга очиқ-ойдин душмандир, демаганмидим?!» деди».\nЯъни, Аллоҳ таоло Одам ва Ҳавога тақиқланган ишни қилиб, гуноҳор бўлганларини билдириб, итоб этди. Бурун Иблис алайҳилаънага ҳам амрини бажармаганини эслатиб, итоб қилган эди.\nАммо Одам билан Ҳаво ўзларини Иблис алайҳи лаъна каби тутмадилар, икковлари дарҳол гуноҳларига иқрор бўлдилар ва:\n«Икковлари: «Эй Роббимиз, биз ўзимизга зулм қилдик. Агар Сен бизни мағфират қилмасанг ва бизга раҳм қилмасанг, албатта, зиён кўрганлардан бўламиз», дедилар. (Аъроф сураси 23 оят)\nУлар, Иблис алайҳи лаъна каби, гуноҳ қилиб қўйиб, яна такаббурлик билан баҳона ахтариб, ўзларини оқлаш ва даъво қилишга зўр бермадилар. Балки нажот йўлини ихтиёр қилдилар. Дарҳол айбларини бўйинларига олиб, гуноҳларига иқрор бўлдилар. Ўзларини хору ҳақир тутдилар. Аллоҳнинг Ўзи гуноҳларини кечмаса, уларга раҳм қилмаса, аҳволлари чатоқ бўлишини очиқ-ойдин айтдилар. Аслида, инсоннинг нажот топишига омил бўлган ҳодисанинг ўзи шу. Чунки шайтон алайҳи лаъна ҳам, инсон ҳам даставвал хатога йўл қўйдилар. Аммо оқибат натижа икки хил бўлиб чиқди. Шайтон лаънатга гирифтор бўлди. Инсон раҳматга эришди. Уларнинг бу мартабаларига гуноҳдан кейинги ҳолатлари сабаб бўлди. Гуноҳкор шайтон кейин ҳам кибру ҳавони тарк этмади. Гуноҳига иқрор бўлиб, тавба қилмади. Боз устига, ўз қилмишини тўғри деб даъво қилди. Одам эса, дарҳол тавба қилди ва Аллоҳ таолодан мадад истади. Шундай қилиб, ҳар икковининг ҳам ҳақиқий табиати юзага чиқди. Хусусиятлари намоён бўлди.\nШундан сўнг Аллоҳ таоло Одам, Ҳаво ва Иблисга хитоб қилиб:\n«У зот: «Бир-бирингизга душман бўлган ҳолингизда тушинглар. Сизларга ер юзида қароргоҳ бор ва маълум вақтгача фойдаланиш бор», деди.\nУ зот: «Унда ҳаёт кечирасизлар, унда ўласизлар ва ундан қайта чиқариласизлар», деди». (Аъроф сураси 24-25 оят)\nАллоҳ таоло Одам, Ҳаво ва Иблисни жаннатдан ер юзига тушишга амр қилди.\nЖуда қадим даврлардан бошлаб, ўша жаннат қаерда эди, қандай эди, каби саволлар ва уларга жавоблар ғоят кўп бўлган. Бунга талай умр, заковат, вақт ва бошқа имкониятлар зое этилган. Бугун ҳам бу масалаларда «ёқа бўғишаман» деганлар хоҳлаганча топилади. Аммо улар бу илоҳий сирнинг сўнгига ета олмайдилар. Фаразан етсалар ҳам, бундан нима фойда? Агар ўша жаннатнинг қаерда эканини, унда шайтон алайҳи лаъна қай ҳолда Одам ато билан Момо Ҳавога қутқу солганини айнан билиш мусулмонларга манфаатли бўлганида, Аллоҳ таолонинг Ўзи бундан огоҳ этар ёхуд излаб топишга амр қилар эди. Аллоҳ таоло бундай қилмади. Демак, уни топишга уринишнинг ҳеч қандай ҳожати йўқ. Муҳими, уларнинг жаннатдан ер юзига тушишлари экан, Аллоҳ Ўз китобида бу ҳақда зикр қилди. Ана шуни билсак бўлди. Улар жаннатдан ер юзига туширилганларида:\n«Бир-бирингизга душман бўлган ҳолингизда тушинглар», дея амр бўлди.\nЯъни, Одам алайҳиссалом билан шайтон алайҳи лаъна ер юзига бир-бирларига душман бўлган ҳолларида тушдилар ва қиёматга довур душман бўлиб қолдилар. Шайтон одамнинг сабабидан саждадан бош тортиб, Аллоҳнинг лаънатига дучор бўлди ва қиёматгача уни иғво қилишга аҳд қилди. Унинг табиати ёмонликдангина иборат. У доимо Одамга душманлик қилади.\nОдам шайтоннинг васвасасига учиб, Аллоҳ олдида гуноҳкор бўлди. Сўнгра тавба қилиб, Аллоҳга илтижо этди. Демак, Одамнинг асл табиатида яхшилик ҳам, ёмонлик ҳам бор. Яхшилик йўлини тутса, Аллоҳнинг амрига бўйсуниб, шайтондан юз буради. Ёмонликни ишга солса, шайтоннинг йўлидан юради. Қиёматгача шундай бўлиб қолаверади. Аллоҳ уларга шуни раво кўрган:\n«Сизларга ер юзида қароргоҳ бор ва маълум вақтгача фойдаланиш бор».\nУлар қиёматгача ер юзида яшаб, ундаги бор неъматлардан ризқланиб турадилар. Аллоҳ таоло Одам болаларининг ер юзида истиқомат қилиб, умри тугагач ўлиб, қайта тирилишларига ишора этаркан:\n«Унда ҳаёт кечирасизлар, унда ўласизлар ва ундан қайта чиқариласизлар, деди».\nШундай бўлмоғи муқаррар. Қайта тирилганларида ер юзида қилган амаллари эвазига мукофот ёхуд жазо оладилар, жаннат ёки дўзахга дохил бўладилар.\nАллоҳ таоло Одам боласини ер юзида хоҳлаганча кунингни кўравер деб ўз ҳолига ташлаб қўйган эмас, балки унга энг зарур неъматларни ато айлаган, ҳатто тавба қилиш учун зарур калималарни ҳам Ўзи ўргатган:\n«Бас, Одам ўз Роббисидан сўзларни қабул қилиб олди, кейин У зот унинг тавбасини қабул қилди. Албатта, У тавбани қабул қилувчи ва раҳмли зотдир». (Бақара сураси 37 оят)\nТафсирчиларимиз, Аллоҳ субҳонаҳу ва таоло шу пайтда Одам алайҳиссаломга илҳом орқали маълум сўзларни берди, Одам алайҳиссалом уларни қабул қилиб олиб айтди, шундан кейин Аллоҳ унинг гуноҳидан кечди, деб тушунтирадилар. Момо Ҳаво ҳам гуноҳ содир этилишида Одам ота билан бирга бўлишига қарамай, бу мақомда зикр қилинмаганининг сабаби–у киши Одам алайҳиссаломга эргашганлиги учун Одамнинг зикри билан кифоя қилинди.\nУламоларимиз, Одам алайҳиссалом Аллоҳ таолодан қабул қилиб олган калималар кейинроқ келадиган: «Роббана заламнаа анфусана» дея бошланувчи ёлбориш калималари эди, деганлар. Оятнинг охирида Аллоҳ таолонинг тавбани қабул қилувчилик сифати:\n«Албатта, У тавбани қабул қилувчи ва раҳмли зотдир», деб зикр қилинишидан ўша сўзларда тавба ўз аксини топганлиги билиниб турибди.\n«Биз: «Ундан ҳаммангиз тушинг. Бас, Мендан сизга ҳидоят келажак. Ким Менинг ҳидоятимга эргашса, уларга хавф йўқ ва улар хафа ҳам бўлмаслар», дедик». (Бақара 38 оят)\nЯъни, Аллоҳ таоло:\n«Ҳаммангиз жаннатдан тушинг», деди.\nБу фармоннинг яна бир такрорланиши, таъкид учундир.\n«Бас, Мендан сизга ҳидоят келажак».\nАллоҳдан бандаларига келадиган ҳидоят Пайғамбар ва илоҳий китоблардан иборат бўлади. Демак, Аллоҳ ҳидоятга йўллашини, Пайғамбар ва китобларини юбориб туришини аввал бошданоқ айтиб қўйган. Одамлар ушбу илоҳий ҳидоятга бўлган муносабатларига қараб турли мартабаларга бўлинади.\n«Ким Менинг ҳидоятимга эргашса, уларга хавф йўқ ва улар хафа ҳам бўлмаслар».\nЯъни, Ким Аллоҳнинг ҳидоятига–Пайғамбарига ва китобига эргашса, уларга келажакда ҳеч қандай хавф-хатар йўқ ва улар аввал бўлиб ўтган ишлардан хафа ҳам бўлмайдилар.\nАллоҳ таолонинг ушбу ояти каримада:\n«Бас, Мендан сизга ҳидоят келажак. Ким Менинг ҳидоятимга эргашса, уларга хавф йўқ ва улар хафа ҳам бўлмаслар», деганида келажакда Одам алайҳиссалом пайғамбар бўлишларига ишора бор эди ва дарҳақиқат шундоқ бўлди ҳам.\nАллоҳнинг амри ила ер юзига тушганларидан кейин Одам ота ва Момо Ҳаво кўплаб фарзандлар кўрдилар. Ривоятларда келишича Момо Ҳаво ҳар сафар бир ўғил, бир қиз туғар эдилар. Ўша пайтдаги имконлар ҳисобга олиниб, биринчи жуфтликдаги ўғил қизлар иккинчи жуфтликдагилар билан оила қурушлари мумкин эди. Шундоқ тариқа ила одам зоти кўпайиб борди ва оталари Одам ота уларга пайғамбар бўлдилар.\nОдам отанинг пайғамбар бўлганларига Қуръони Каримдан ва ҳадиси шарифдан далиллар бор.\nАллоҳ таоло «Оли Имрон» сурасида айтадики:\n«Албатта, Аллоҳ Одамни, Нуҳни, Оли Иброҳимни, Оли Имронни оламлар устидан танлаб олди». (33 оят)\nТоҳо сурасида эса:\n«Сўнгра Робби уни танлаб олди, бас, тавбасини қабул қилди ва ҳидоятга бошлади», деган. (122 оят)\nИмом Термизий Абу Ҳурайра розиялоҳу анҳудан ривоят қилган ҳадиси шарифда Пайғамбаримиз соллаллоҳу алайҳи васаллам:\n«Қиёмат куни мен Одам фарзандиннинг саййидидирман ва фахрланиш эмаску, қўлимда ҳамд байроғи бўладир. Ҳеч бир набий йўқки; Одамми, ундан бошқасими, ҳаммаси менинг байроғим остида бўлмаса. Фахр эмаску, мен устидан қабр биринчи ёриладиган шахсдирман», деганлар.\nУшбу далиллар Одам отани Пайғамбар бўлганларини кўрсатади. У кишининг набий бўлганлари ҳақида ҳеч қандай шубҳа йўқ. Аммо Расул бўлганларми ёки йўқми, деган саволга уламоларимиз юқоридаги далилларни келтириб, расул ҳам бўлганлар, деган жавобни берадилар.\nОдам ота пайғамбар бўлганлари аниқлиги маълум бўлди. Шу билан бирга Одам отага нисбатан осий бўлди, иғвога учди каби Қуръоний лафзлар ишлатилгани ҳам маълум. Аввал ўрганганимиздек, пайғамбарлар маъсумлиги ҳам ҳақ.\nОдам ота номли бир пайғамбарнинг ҳам маъсум бўлиши ва ҳам осий бўлиб гуноҳ иш қилишни қандоқ тушунилади?\nБу саволга уламоларимиз бир неча томондан жавоб берганлар;\n1-Одам алайҳиссалом дарахт мевасини Аллоҳнинг амрига осий бўлиш учун қасд қилиб эмас, амрни эсдан чиқариб қўйиб еганлар. Эсдан чиқариш маъноси Қуръони Каримда ҳам зикр қилинган.\n2-Одам алайҳиссалом бу ишни пайғамбар бўлишларидан олдин қилганлар. Пайғамбар бўлишдан олдин бўлган бундоқ ишлар пайғамбарлик исматига зарар етказмайди.\nОдам ота ўз фарзандларига пайғамбарлик қилиб юрдилар. Албатта, у киши уларни тўғри йўлга бошлаб турганлар. Аммо инсончилик баъзи вақтларда атбоъларда таълимотлардан узоқлашиш оқибатида баъзи нолойиқ ишлар содир бўлиб туриши ҳам бор.\nАна шундоқ ишлардан бири Одам отанинг фарзандларидан ҳам содир бўлган. Буни ибрат учун Қуръони Карим батафсил баён қилган. Ўша ҳодиса Одам отанинг икки ўғли қиссасидир. Қиссада мазкур икки шахс Одамнинг ўғиллари эканлигини таъкидлашдан бошқа Одам отанинг алоқалари йўқ. Шундоқ бўлса ҳам бу қисса доимо Одам алайҳиссалом қиссаларига илова қилиб келтирилади. Биз ҳам ана шу анъанага амал қилиб ўша қиссасини келтирамиз\nАллоҳ таоло бу қиссани Моида сурасида қуйидагича баён қилади:\n«Уларга Одамнинг икки ўғли хабарини ҳақ ила тиловат қилиб бер. Икковлари қурбонлик қилганларида, бирларидан қабул қилинди, бошқасидан қабул қилинмади. У: «Албатта, мен сени ўлдиражакман», деди. Бириси: «Албатта, Аллоҳ тақводорлардангина қабул қиладир.\nАгар сен мени ўлдириш учун қўл кўтарсанг, мен сени ўлдириш учун қўл кўтармасман. Мен, албатта, оламларнинг Робби-Аллоҳдан қўрқаман.\nМен, албатта, менинг ҳам гуноҳимни, ўзингнинг ҳам гуноҳингни олиб кетишингни, шу сабабдан дўзах аҳлидан бўлишингни хоҳлайман. Ана ўша золимларнинг жазосидир», деди. (27-29 оятлар)\nЭски тафсирларда Одамнинг бу икки ўғли кимлар эканлиги, нима учун қурбонлик қилишгани, биттасидан қурбонлик қабул бўлмаганлигининг сабаби ва бошқа тафсилотлар узундан-узоқ баён қилинади. Ҳатто бошқа динларнинг китобларидан ҳам маълумотлар келтирилади. Эҳтимол, ўша устоз муфассирлар яшаган замон тақозоси шу бўлгандир. Эҳтимол, улар яшаган маданий ва маърифий муҳит шуни тақазо қилгандир.\nАммо, аслини олганда, Қуръони Карим ҳидоят китоби, унда келтириладиган қиссалар ҳам кишиларни ҳидоят қилиш ишига ҳисса қўшади. Бу ишда эса, шахсларнинг исми, воқеа бўлиб ўтган жойнинг номи, ер майдони каби чегара ва рақамларга боғлиқ маълумотлар унча аҳамиятсиз. Охирги пайтда ўтказилган илмий текширишлар, хусусан, Қуръони Каримни бошқа самовий китоблар билан солиштириб кўришлар ҳам ушбу фикрни тасдиқлаб чиқди. Шунинг учун замонавий тафсирчиларимиз, мазкур қўшимча маълумотларга берилиб кетмасдан, асосий эътиборни Қуръони Карим зикр этган ҳодисаларнинг моҳиятига қаратишни маслаҳат берадилар.\nҲақиқатда ҳам ушбу қиссада зикр қилинган\n«Одамнинг икки ўғли»нинг исмларини билишдан ҳидоят йўлида бир фойда бўлса, Аллоҳнинг Ўзи айтиб қўяр эди. Шунингдек, қурбонлик қилишнинг сабабини ва нима учун биттасининг қурбонлиги қабул бўлмай қолишининг боисини билиш аҳамиятли бўлганида, Аллоҳнинг Ўзи зикр қилган бўларди.\nАллоҳ таоло Пайғамбаримизга соллаллоҳу алайҳи васаллам хитобан, ушбу қиссани кишиларга тиловат қилиб беришни амр қилмоқда.\nОдамнинг икки ўғли бор экан, улар қурбонлик қилишибди. Бирларининг қурбонлиги қабул бўлибди. Иккинчиларининг қурбонлиги қабул бўлмапти. Шунда қурбонлиги қабул қилинмаган ўғил қурбонлиги қабул қилинганга ҳасад қилиб, кўра олмасдан, мен сени, албатта, ўлдираман, дебди.\nИнсон қалбига ҳасад кирганда шундай бўлади. Қурбонлиги қабул бўлмагани унинг яхши киши эмаслигига далолат эди. Қурбонлиги қабул бўлгани эса, иккинчи ўғилнинг яхши инсонлиги учун эди. Яхши одам доимо яхши бўлади. Ҳатто қийин ва шиддатли пайтларда ҳам, ҳаёти хавф остида турганда ҳам, яхшилигича қолади. У ўзига тажовуз қилиб турган шахсга қараб, хотиржамлик билан:\n«албатта, Аллоҳ тақводорлардангина қабул қилади», деди\nЯъни, менинг тутган бу йўлим сендан ёки ўлимдан қўрққанимдан эмас, балки бошқа бир инсонни ўлдириш гуноҳ бўлгани учун, Аллоҳнинг олдида гуноҳкор бўлиб қолишимдан қўрққанимдан шундай қилмоқдаман, деди.\nАммо ёмонликка юрган шахсга бу гаплар таъсир қилмади.\n«Нафси унга биродарини ўлдиришни яхши кўрсатди. Бас, уни ўлдирди. Шу сабабдан зиёнкорлардан бўлди». (Моида сураси 30 оят)\nҲавои нафсининг гапига юрса, шунақа бўлади. Унга ҳар қандай насиҳат-эслатмалар кор қилмайди. Ҳалиги биродарга ҳам шунча насиҳат-эслатмалар фойда бермади.\n«Нафси унга биродарини ўлдиришни яхши кўрсатди».\nАввал айтганимиздек, бу одам нафсининг амрига қарши чиқа олмади.\n«Бас, уни ўлдирди. Шу сабабдан зиёнкорлардан бўлди».\nУ бу дунёда ҳам шу иши туфайли зиён кўради. Чунки биродари унга ёрдам берар эди. Уни тўғри йўлга чақириб, насиҳатлар қилар эди. Энди у ўлди, насиҳат қилувчи, яхшилик қилувчи ва ёрдам берувчи одам йўқ бўлди. Охиратда эса, ушбу жиноят туфайли, яъни, биродарини ўлдиргани учун дўзахга тушади.\nАллоҳ таоло қотилга жиноятидан кейингина унинг ожизлигини кўрсатиб, ҳасрат дарсини берди:\n«Аллоҳ ер юзида кезиб юрган қарғани унга биродарининг ўлигини қандай кўмишини кўрсатиш учун юборди. У: «Шўрим қурсин! Мана шу қарғачалик бўлиб, биродарим ўлигини кўма олмадим-а?!» деди. Бас, у надомат қилувчилардан бўлди». (Моида сураси 31 оят)\nОяти кариманинг сиёқидан кўриниб турибдики, қотил биродарини ўлдириб қўйгандан кейин нима қиларини билмай қолган. Ўликни кўмиш кераклиги хаёлига келмаган. Чунки аввал ўлик бўлмаган. Бу ер юзидаги биринчи ўлик эди. Шунинг учун ҳам нима қилишни билмай, ҳайрон бўлиб қолган. Ривоятларда келишича, шу пайтда Аллоҳ унга ўликни кўмишни ўргатиш учун икки қарғани юборган. Улар қотилнинг олдида урушиб, бири иккинчисини ўлдирган. Сўнгра қотил қарға ўлган қарғани ерни кавлаб кўмган. Бу ҳолни оятда қисқа қилиб:\n«Аллоҳ ер юзида кезиб юрган қарғани унга биродарининг ўлигини қандай кўмишини кўрсатиш учун юборди», дейди.\nҚарға қарғанинг ўлигини кўмганини кўрган қотил ўзидан нафрат қилди ва:\n«Шўрим қурисин! Мана шу қарғачалик бўлиб, биродаримнинг ўлигини кўма олмадим-а?!» деди.\nЎзича ғурурга кетиб, ҳасад қилиб, бегуноҳ биродарини ўлдиришгача етиб борган нобакор, вақти келиб бир қарғачалик бўла олмай қолди.\n«Бас, у надомат қилувчилардан бўлди».\nБу қиссадан барча ибрат олиши лозим.\nТарихчилар қотил ўғилнинг исми Қобил, мақтулнинг исми Ҳобил бўлганини, орадаги низо хотин талашиш оқибатида чиққанини айтадилар.\nҚуръони Каримда Одам отанинг вафотлари ҳақида гап йўқ. Бу ҳақда тарихчилар ўз мулоҳаза ва илмий изланишарининг натижаларини қуйидагича баён қиладилар.\nОдам ота минг йил яшаб, сўнгра вафот этдилар. У киши ўзлари жаннатдан биринчи тушган ерлари, Ҳиндистондаги тоғ яқинига дафн қилиндилар.\nБошқа бир гапларга қараганда Маккаи Мукаррамадаги Абу Қубайс тоғига дафн қилинганлар. У кишини ювиш, кафанлаш, жанозаларини ўқиш, қабрларини қазиш ва дафн қилиш ишларини фаришталар амалга оширганлар.\nИймона 19:42 / 14 январь\nУзимга жудаям керакли хамда ибратли маълумотларни олдим бундан гоят миннатдорман. Шунаканги кизикарли ва керакли булган маълумотларни янада купрок булишини истаб коламан ва узимни миннатдорчилигимни изхор этаман\n15:53 / 28.04.2017 3777\n15:54 / 28.04.2017 4436\n1538 15:52 / 28.04.2017\n2442 15:49 / 28.04.2017\n1975 18:41 / 28.04.2017\n2572 15:55 / 28.04.2017


"Пахтакор" футболчиларининг Суперлигадаги турли кўрсаткичлари\nСуперлиганинг жорий мавсумида ортда қолган 9 тур давомида футболчиларимизнинг турли жиҳатлар борасида кўрсаткичлари билан танишиб олинг.\nЭнг кўп голли вазият яратган футболчи Машарипов жами 19 марта шундай ҳолатни содир этган. Черан ҳисобида эса 17та вазият мавжуд. "Сўғдиёна"дан Жасур Ҳасанов 15, жамоамиздан Фарруҳ Сайфиев 10та ва "Насаф"дан Марко Станоевич 9та вазият юзага келтирган.\nТўпни шерикларига аниқ оширишда Ҳамробеков Суперлигада етакчилик қилмоқда. У жами 880 бор (ўртача 98) узатма берган ва аниқлик кўрсаткичи 92 фоизга тенг. Сайфиев 656та (91%), Машарипов 655та (78%), Анзур Исмоилов 570та (94%) ва "Бунёдкор" футболчиси Лутфулла Тўраев 558та (85%) узатма кўрсаткичига эга.\nҚанотдан тўп ошириш аниқлиги бўйича "Пахтакор"нинг икки қанот ҳимоячиси Сайфиев ва Алижонов етакчилик қилмоқда. Фарруҳда 19, Ҳожиакбарда 16та аниқ узатма бор. Машариповда 14, "Насаф"дан Шерзод Насруллаев ҳисобида 13та аниқ ҳаракат мавжуд.\nТўп учун курашларда умумий устун келиш бўйича Машарипов 100та фойдали ҳаракат билан пешқадам. "Сўғдиёна"дан Искандар Шойқулов 90та, "Қўқон-1912"дан Ойбек Рустамов 86та ҳолатда устун келиш билан кучли учликдан жой олган.


Ширач илдизида “эремуран” полисахарид бор…\nбўлиб, дори воситаларини инсон организмига сўрилишини тезлаштирадиган эмулгатор сифатида ишлатиш мумкин\nСамарқанд давлат университети биология факультети магистри Зулхумор Бекқулова “Самарқанд вилоятида тарқалган ширач ўсимлигининг биоекологик хусусиятлари” мавзусида илмий тадқиқот олиб боради. Мазкур мавзуга оид 10 га яқин мақолалари республика ва халқаро нашрларда чоп этилган. Илмий раҳбари ботаника кафедраси доценти Муртазо Ҳасанов.\n– Самарқанд вилояти табиатининг бебаҳо гўзал набоботлари орасида ширач алоҳида ўринни эгаллайди, - дейди Зулхумор Бекқулова. - Ширач хушманзара, доривор, баҳорда кўкат сифатида исте'мол қилинадиган қимматли емиш олинадиган ёввойи ўсимликдир. Шу хислатлари сабаб бўлса керак унинг табиатдаги захиралари жуда тез камайиб бормоқда. Мавжуд 21 турдан 12 таси Ўзбекистон “Қизил китоб”ига киритилган. Ширач ер шари флораси айниқса, Марказий Осиёнинг ўзига хос қимматли ўсимликлар туркумидир. Унинг тасмасимон тожбарглари, жозибадор султон (шингил) тарзидаги тўпгули, юлдузсимон шаклли ва сариқ сутсимон суюқликка бой илдиз системаси кишининг эътиборини жалб этади. Ширачларнинг гули асалшира (нектар) га бой, қуриган поялари асалари қутилари учун ишлатилади, ёш барглари ва илдизлари қайнатиб ейилади, барглари С дармондорисига бой. Илдизларидан қадим замонларданоқ елим олинади ва шу сабабдан ширач деб аталган бўлиши мумкин. Барча қисмларидан ипак, жун, пахтадан қилинган матоларни сариқ рангга бўяйдиган бўёқ олинади.\nСўнгги йилларда ширач ўсимлигини ўрганиш ва уларда фойдаланишга катта эътибор берилмоқда. Ширач илдизида “эремуран” деб номланган полисахарид топилган ва у тиббиётда кўплаб дориларнинг организмга сингишини тезлаштирадиган эмулгатор сифатида ишлатилади.\nШирач фанда манзарали, озуқабоп, учувчан ва биологик фаол моддалар сақловчи ўсимлик сифатида ўрганилган. Ёзнинг ўрталаригача гуллаб туриши ва чиройлилиги билан кишиларнинг диққатини тез тортади. Шу сабабдан ёзда тоғ ва адирларда ёзги оромгоҳларда дам олувчилар, экскурсияга борувчилар ва ҳатто оддий йўловчилар қучоқ-қучоқ қилиб ширач териб юрганига кўп гувоҳ бўламиз. Бунинг натижасида ўсимликнинг уруғдан кўпайиш эҳтимоли жуда пасайиб кетади.\nЎзбекистон янгиликлари » Жамият » Ширач илдизида “эремуран” полисахарид бор…


Ўзбекистон захиралари рекорд даражага етди - xabar.uz\nЎзбекистон захиралари рекорд даражага етди\n20.05.2022 17:57 0 2041\nЎзбекистоннинг олтин-валюта захиралари апрель ойида 745,3 миллион долларга ортиб, 35,9 миллиард долларга етди. Бу Марказий банк томонидан 2013 йилдан бери олтин-валюта захиралари бўйича статистик маълумотларни эълон қилиниши бошланган даврдаги рекорд кўрсаткичдир.\nЎсиш, асосан, олтин заҳиралари қийматининг 444,2 миллион долларга ошиб, 21,3 миллиард долларга етгани ҳисобига содир бўлди. Шу билан бирга, уларнинг жисмоний ҳажми ҳам 0,2 миллион унция (6,2 тонна), яни 11,1 миллион унцияга (тахминан 345,2 тонна) ошди.\nХорижий валюта захиралари апрель ойида 331,3 миллион долларга ошиб, 13,5 миллиард долларга етди.\nолтин валюта олтин-валюта захираси\nИқтисодиёт Кеча, 16:09\nДоллар курси яна «ўйнай» бошлади\nИқтисодиёт 04/07, 16:43\nДоллар қулаши давом этади\nИқтисодиёт 29/06, 16:11


Қурилиш суръати икки ҳисса ошади\nТуркистон вилояти ҳокими Жансейит Туймебаев Туркистон шаҳридаги қурилиш иншоотларини оралаб, бажарилаётган ишлар билан танишди. Ободончилик ва бунёдкорлик ишлари суръатидан қониққан минтақа раҳбари қурилиш компаниялари раҳбарларига қатор топшириқлар берди.\n– Ҳозир кун илиқ, ишлашга қулай. Шу сабабли, ишни икки сменада ташкил қилиб, қурилиш суръатини икки баравар ошириш зарур. Иморатлар янги Туркистоннинг кўркига кўрк қўшадиган, замонавий талабга жавоб берадиган, беками кўст бўлиши керак. Қурилишда эса маҳаллий қурилиш материалларидан фойдаланган маъқул. Ҳаммамиз шаҳарнинг чирой очиши учун куну тун меҳнат қилишимиз зарур, – деди Жансейит Қансейитули.\nБугунги кунда шаҳарда 26та кўп қаватли уй қурилиши олиб борилмоқда. Шундан 61,6 минг квадрат метри ёки 1200 квартирадан иборат 20та уй республика бюджети ҳисобидан қад ростламоқда. Жорий йилнинг биринчи ярмида 660 квартирали 11та уй, иккинчи ярмида эса 540 квартирали 9та уй фойдаланишга топширилади. Бу уйлар бошпана навбатида турган муҳтож фуқароларга берилади.\nШунингдек, “ӘКК Түркістан” ҲЖ умумий майдони 18,5 минг квадрат метр бўлган, 336 квартирали 6та уйни қурмоқда. Режа бўйича бу йил қурилиш ишлари тугалланиб, июль ойида бинолар фойдаланишга берилади. Мазкур квартираларни “7-20-25” давлат дастури доирасида ҳам харид қилиш мумкин.\nБундан ташқари, Туркистон шаҳри, “Ўтрор” кичик туманида 38 гектар ерда 4та уй мажмуаси барпо этиш режалаштирилмоқда. Бу ерда умумий майдони 196,3 минг квадрат метрни ташкил этадиган 2724 квартирали, 88 та кўп қаватли уй бўй кўтаради. 8та уй 2019 йилда, қолган 80таси эса 2020 йилда ишга туширилади.\n2019-02-04, 19:02 533\nТуркистонда тикувчилик фабрикаси очилади 184\nЎмирзақ Шўкеев: ''Қурилиш майдонларида эҳтиёт чоралари сақланиши шарт!'' 120\nКўп болали оилалар эътиборда 233\nДеҳқон хўжаликлари – иқтисодиёт таянчи 106\nТарвуз бозори чаққон 123\nЭски 500 тенге муомаладан чиқди 174\nЭкспортга –минг тонна тарвуз 250\n30 минг абонент газга уланади 183


UFF.uz'да Жанг давомида устунлик қилган Бектемир Мелиқўзиев ҳам мағлуб этилди. Cuba Domadores - Uzbek Tigers — 6:3\nЯнгиликлар » UFF.UZ — СПОРТ "Uzbek Tigers" вакиллари Жаҳон Бокс Серияларининг чорак финал жавоб учрашувида "Cuba Domadores" боксчиларига қарши жангларни бироз кутилмаган мағлубиятлар билан бошлашди. Дастлаб Жасур Латипов, сўнгра Элнур Абдураимов ва Шахрам Ғиёсов мағлубият аламани тортиб кўришди.Ушбу жанглардан сўнг, 81 кг вазн тоифасида рингга ҳамюртимиз Бектемир Мелиқўзиев чиқиб келди. Кубалик Жулио Ла Крузга қарши жанг олиб борган боксчимиз беш раунд давом этган баҳсда кучли зарбалари билан рақиб вакилини қийин аҳволга солиб қўйди.Дастлабки раунд тенг курашлар остида ўтган бўлса, кейинги раундларда Бектемир Мелиқўзиев яққол устунлик қилди. Бироқ кутилмаганда ҳакамлар очколарни кубалик боксчи ҳисобига ёзиб қўйишда давом этди ва барча раундларни рақиб фойдасига ҳал бўлди.Баҳс сўнггига қадар рингда Бектемир Мелиқўзиевдан қочиб юрган ҳолда жанг ўтказган Жулио Ла Круз ҳакамларнинг шубҳали қарорига кўра ғалабани қўлга киритди. Умумий ҳисоб"Cuba Domadores" 6:3 "Uzbek Tigers" Манба: www.sports.uz Ўқилган: 6383. Фикрлар: 6.\nСана: 20.05.2017 07:30.\nQalampir.uz — Ҳақиқат аччиқ бўлади Never_walk_alone


Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида Энергетика вазирлиги, “Ўзбекнефтгаз” АЖ, “Ўзтрансгаз” АЖ раҳбар ходимлари иштирокида матбуот анжумани бўлиб ўтди. Бу ҳақда ЎзА хабар қилди.\nЎзбекистонда яна бир табиий газ оқими топилди\nНаргис 12 июл 2019 15:54\nОддий халкни улдирворларинг\nБаходир 12 июл 2019 19:11\nГаз нархини икки баравар ошириш билан муаммо ҳал этиб бўлмайди. Бугунги кундаги “Ўзбекнефтгаз” АЖ муаммоларини ҳал қилиш Газ нархини икки баравар ошириш билан эмас, балки “Ўзбекнефтгаз” АЖ пораҳўрликни йўқотиш билан ҳал қилиш керак. “Ўзбекнефтгаз” нинг қуйи сохалари пораҳўрлик ботқоғига ботиб бўлган. Агар жиноий иш қўзғатилиб яхшилаб текширилса раҳбарларнинг 50% қамалади.


Ахбор Имомхўжаевнинг таваллуд айёмига бағишланади: "10000 метр баландликда уюштирилган интервью" / CHAMPIONAT.asia\n01:02ЕЧЛ. "Аталанта" – "Реал Мадрид" 0:0 (Матнли трансляция) 17 00:56Ла Лига. "Барселона" "Камп Ноу"да йирик ғалабага эришди, Мессидан дубль 3 00:52Мираброр Усмонов хотираси учун ўтказилган баҳсдан ФОТОГАЛЕРЕЯ 0 00:20Пасторе "Рома"дан кетади 0 00:08ЕЧЛ. "Боруссия М" – "Ман Сити". Таркиблар маълум! 5 00:04"Кичкина камера". Футбол vs Футзал 2 00:03Olamsport: Истомин Қозоғистонда иккинчи давра ўйинини ўтказди, Бобоусмон Батуровнинг иккинчи жанги ва бошқа хабарлар 0 23:52ЕЧЛ. "Аталанта" – "Реал Мадрид": Асенсио ва Винисиус бошланғич таркибда! 22 23:48ЕЛ. "Тоттенхэм" "Вольфсберг" дарвозасига жавобсиз 4 та гол урди, Винисиусдан дубль 4 23:29Мираброр Усмонов хотираси учун баҳс. Ўзбекистон футбол МТЖ - Ўзбекистон футзал МТЖ 0:4. 4 23:24Чалханоглу "Милан"да қолади(ми)? 2 23:07Баҳодир Жалолов Болгарияда жанг қилди 2 23:05"Лестер" Лингардни кузатмоқда 1 22:43АПЛ. 25-тур рамзий терма жамоаси (SofaScore) 3 22:22АПЛда янги рекорд 4\nАхбор Имомхўжаевнинг таваллуд айёмига бағишланади: "10000 метр баландликда уюштирилган интервью"\n19 фев 07:00\nТеглар : Ахбор Имомхўжаев\nБугун, 19 февраль куни деярли барча спорт журналистларининг устози бўлган Ахбор Имомхўжаев 85 ёшни қарши олдилар.\nТуғилган кун муносабати билан 2016 йил февраль ойида уюштирилган суҳбатни ўқувчиларимиз ҳукмига яна тақдим этамиз.\nБиз лойиҳамизнинг махсус сони учун таниқли спорт журналисти, Ўзбекистонда хизмат кўрсатган ёшлар мураббийи, Республика тоифасидаги ҳакам, "Олтин қалам” Миллий мукофоти соҳиби, Халқ таълими аълочиси бўлган Ахбор Имомхўжаев хонадонига ташриф буюрдик.\nБОЛАЛИКНИНГ ЗАВҚЛИ ДАМЛАРИ\nТошкентнинг Эшонгузар маҳалласидаги Катта Боғ кўчасида 45 мактаб бўларди. Қизиғи, мактабнинг қурилиши билан каминанинг туғилган йили бир йилга тўғри келган. Мен 1944 йилда мактабга чиққанман. Биринчи синфдаги устозимиз Меҳрихон опа Расулова жуда ҳам бағрикенг инсон эдилар. Барчамизни ўз фарзандларидек яхши кўрардилар.\nБир куни Эркин деган шўх ўртоғим билан томда варрак учирганмиз. Болаликнинг энг завқли дамлари... Ўйнаганмиз, қувнаганмиз, лекин бу ёқда дарс қолиб кетаётганини сезмаганмиз ҳам. Ўшанда дадам кўриб қолгандилар. Яхшилаб таъзиримни бериб, мактабга олиб бордилар. Меҳрихон опа эса аҳволимни кўриб менинг ёнимни олишга тушиб кетгандилар. Мен эса бу меҳрдан ўзимни йиғидан тўхтата олмаганман. Устозимиз дарс қолдириш ёмон эканини ётиғи билан тушунтиргандилар. Биз ана шундай бағрикенг ўқитувчининг қўлида тарбия кўрганмиз.\nЎз фанига меҳр уйғота олган устозларимиздан яна бири жисмоний тарбия ўқитувчимиз Давид Жавадов эдилар. Бу киши ҳам бизнинг мактабда, ҳам ёнимиздаги 90-мактабда ишлардилар. У кишининг ташаббуси билан иккала мактаб ўқувчилари ўртасида турли спорт мусобақалари ташкил этиларди. Яна тарих ўқитувчимиз Осиё Шокировани, география ўқитувчимиз Қобил Муҳаммедовларнинг барчамиз бирдек яхши кўрардик.\nИнсоннинг иш фаолиятининг бошланиши ҳаётининг қандай давом этишига қисман бўлса-да ўз таъсири ўтказади. Бунга ҳеч кимда шубҳа бўлмаса керак. Ахир одамзоднинг топадиган бор бойликлари меҳнат орқасидан-ку. Мен, албатта, бу ўринда маънавий ва моддий бойликни уйғун тарзда изоҳлаяпман. Шу боис, “Меҳнатдан келса бойлик — турмуш бўлар чиройлик”, деган ҳикмат ҳам бежиз эмас. 1954-1956 йилларда Тошкент вилояти Педагогика билим юртида ўқиганман. Ҳозирги коллежларга ўхшаш. У ерни битириб ўқитувчилик фаолиятини бошлаганман. Меҳнат дафтарчамдаги илк ёзувлар шундай эди: Мирзачўл туманидаги, Василевский номидаги 13 мактабнинг жисмоний тарбия ўқитувчиси”. Бу ерда бир йил ишлагач, "Пахтакор" жамиятига таклиф қилишган. Мактабни тарк этмасдан соатбай тизимида ишлаганман. Кейинроқ Оҳангарон туманида Жанжал қишлоғида ишладим.\nБу кичкина қишлоқда бор-йўғи 12 та оила яшарди. Бу оилаларнинг фарзандлари таълим олишлари учун алоҳида мактаб қурилганди. Битта каттароқ хонада бирданига 4 та синф ўқирди. 1 ва 3 синфга ёзув дарс бўлса, 2 ва 4-синфга бошқа дарс ўтиларди. Менинг омадим келган. Сабаби жисмоний тарбия дарсини тоғ ён бағрида, лолалар, табиат қўйнида тоза ҳавода дарс ўтардим. Май ойи охиригача шу ерда ишладим.\nТошкентга қайтиб Жисмоний тарбия институтига ҳужжатларимни топширмоқчи бўлдим. Аммо ўқишга кириш учун исталган спортдан учинчи разрядга эга бўлиш керак эди. Менда учинчи разряд бор эди, аммо муддати ўтиб кетган экан. Шу боис бир йил давомида Тошкентда ишлаб, кейинги йил шу разряд билан ўқишга киришим мумкин эди. Пойтахтдаги Самарқанд дарвоза мавзесида 13 мактабда ўқитувчи бўлиб ишладим. Бу мактаб ҳозир ҳам бор. Қизиғи қайси синфда ўқитувчи келмай қолса мен уларга жисмоний тарбия дарси ўтардим. 1959 йилда институтга ўқишга кириб 1963 йилда футбол бўлимини қизил диплом билан битирдим. Геннадий Красницкий, Владимир Штерн, Ҳамид Раҳматуллаев ва Мақсуд Шариповлар билан бирга ўқишни битирганмиз.\nЎқишдан кейин ҳозирги Зангиота туманидаги 83-мактабда дарс бера бошладим. Бироз вақт ўтгач Геннадий Сергеев Жисмоний тарбия институтига таклиф қилган. У ерда ҳам футболдан дарс бердим.\nШАРҲЛОВЧИЛИККА ШАРҲ БЕРИБ...\nШарҳловчилик фаолиятим қизиқарли бўлган. 1956 йилда "Пахтакор" стадиони ва клуби ташкил этилгач, шарҳловчилар учун танлов эълон қилинди. 26 нафар ёш йигитлар келиб, ўзини синаб кўришди. Ана шу танловда Роман Турпишев рус тили, мен эса ўзбек тили бўйича ғолиб бўлганмиз. 1956 йилда "Пахтакор" Ереваннинг "Спартак" клубига қарши ўйинида дебют қилганман, яъни илк маротаба шарҳловчилик фаолиятим бошланган. Бу ўйин ҳеч ҳам ёдимдан чиқмайди. Радиода 15 дақиқадан русча, ўзбекча шарҳга чиққанмиз. Ўйин танаффусида ёши катта бир киши кириб, менга “Футболни яхши тушунар экансиз. Овозингиз ҳам яхши экан. Фақат фамилияларни айтишда шошманг”, деб маслаҳат берган.\nАльберт Азарян Турпишевга устозлик қилган. Менга эса Ўзбекистонда дикторлик мактаби асосчиларидан бири бўлган Турғуной Собирова соҳа сирларини ўргатган. У кишининг ўғлининг исми Зафар эди. Айнан шу кишига ҳавас қилиб мен ҳам кичик ўғлимга Зафар деб исм қўйганман.\n1960 йилда “Пахтакор” Собиқ Иттифоқ олий лигасига чиқди. Ўша йили 20 апрель куни "Пахтакор" – ЦСКА Москва учрашуви телевидение орқали намойиш этилган. Бу "Пахтакор"нинг телевидинеяга чиққан биринчи ўйини эди. Футбол шарҳини "Диққат қилинг, Тошкентдаги "Пахтакор" стадионидан гапирамиз", – деб бошлаганмиз... Учрашувда "Пахтакор" 3:2 ҳисобида ғалаба қозонган, учала голни ҳам Геннадий Красницкий урган. Халққа байрамона кайфият бағишланган. Ўша кунни ҳеч қачон унутмайман...\nТурпишев билан бирга Москва, Санкт-Петербург, Минск, Киев, Боку, Тбилиси, Ереван ва Олма-ота шаҳарларига бориб "Пахтакор" иштирокидаги ўйинларни шарҳлаш насиб қилган. Энг ёдда қолган учрашувлардан бири "Динамо"га қарши баҳс бўлган. Киев клуби ўша пайтда Собиқ Иттифоқ ва Европа чемпиони эди, "Пахтакор" мана шу жамоани 5:0 (!) ҳисобида таслим қилган. Михаил Ан ва Тўлаган Исоқов иккитадан гол уришган, яна бир голга Василис Хадзипанагис муаллифлик қилган. Стадионда қандай байрам бўлиб кетганини тасвирлаб бера олмайман...\n“35 ДАҚИҚА ЎЙНАШГА ҲАМ ТАЙЁРМИЗ”\nҲакамлик қилган ўйинларимнинг энг ёдда қолгани бу Собиқ Иттифоқ фахрийлар терма жамоасининг "Пахтакор"га қарши ўртоқлик учрашуви бўлган. Қанотларда менга Шокир Исмоилов ва Анатолий Беляков ёрдам беришган. Учрашувдан олдин меҳмонлар сардори, Олимпиада чемпиони Алексей Парамонов ёнимга келиб, “Кун иссиқ, таркибимизда фахрийлар жуда кўп, 45 эмас 40 дақиқа ўйнасак бўладими?” деганди. Кейинроқ Эдуард Стрельцов ҳам шу фикрни айтди. "Пахтакор" сардори Тўлаган Исоқов эса бунга жавобан “Агар Стрельцов сўраган бўлса 35 дақиқа ўйнашга ҳам тайёрмиз”, деганди (кулади). 40 дақиқадан кечган баҳс 1:1 ҳисобида дўстона дуранг билан тугаган.\n"Пахтакор" футбол клубида, Ўзбекистон футбол Федерациясида, "Ўзбекистон Физкультурачиси" газетасида (кейинчалик "Спорт" номи билан чиққан), Ўзбекистон Жисмоний тарбия спорт қўмитасида ўқувчи ёшлар бўлимига раҳбарлик қилдим, шарҳловчилик бўйича Ўзбекистонда хизмат кўрсатган ёшлар мураббийи, Республика тоифасидаги ҳакам, журналистика бўйича "Олтин қалам” Миллий мукофоти, Қувноқ стартлар бўйича Халқ таълими аълочиси унвонларига эга бўлдим.\n1958 йилда Фаридахон билан бахт тўйимиз бўлган. 50 йилдан ошиқ турмуш қурдик. Турмуш ўртоғим 40 йилдан ортиқ мактабда бошланғич синфларга дарс берганлар. 15 неварамиз ҳам аввал Фаридахоннинг қўл остида таълим олиб, маълум даражада билимга эга бўлгач, кейин мактабга чиқишган. Ўғилларим Аброр ва Зафар Имомхўжаевлар, набирам Диёр футбол журналистикаси бўйича кетишди. Улар билан фахрланаман!\nХабарингиз бор, Олимпиада рамзи бўлган халқалар сони 5та. Бу дунёдаги беш қитъани билдиради. Бу эмблемани Олимпиада ҳаракатининг асосчиси барон Пьер Де Кубертен яратган. Мактабни битирадиган йилим миямга шундай ҳаёл келди: "Катта бўлиб уйлансам, худойим менга 5 фарзанд берса уларни 10 ёшида расмга тушириб мана шу халқаларга жойлаштириб чиқсам..." “Чин кўнгилдан сўрасанг – беради” деганларидек беш нафар фарзандлик бўлдим. Икки ўғил, уч қиз. Барчасини расмга олиб халқаларга жойлаштиришни бошлаганимда ўртада қора халқа борлигига кўзим тушиб қолди. Бу ранг мотам белгиси ҳисобланади. Бу фикримдан қайтдим! Тўсатдан энг кичик қизим Олияхон 30 ёшида вафот этди. Дўстим мана энди халқаларга расмларни қўймасанг бўлмайди деди. Қора халқага Олияхоннинг расмини, қолганларига бошқа фарзандларимни жойлаштириб чиқдим. Шу боис бу қаерда бу халқаларни кўрсам юрагим бир жиззиллаб кетади...\n“ТИМОШЕНКО БИЛАН СУҲБАТЛАШИНГ”\nОлимпиада мавзусини жуда яхши кўраман. Мактабда доим биринчи дарсда болаларга Олимпиада ҳақида гапириб берардим. Телевидениеда ишлаётган вақтда менга қўнғироқ бўлди. "Сеул Олимпиадасига ҳар бир Республикадан биттадан журналист олиб кетилади, сиз Ўзбекистондан номзодсиз. Аммо бу ҳақда ҳеч кимга айтманг, акс ҳолда сизнинг ўрнингизни спортни тушунмайдиган бошқа одам олиб қўйиши мумкин", - дейишди. Олимпиадага бир ҳафта қолганида бошлиғимиз Ирина Георгиевна Пермекова мени чақириб “Устозидан ҳам бундай ажойиб янгиликни яширадими” деб танбеҳ бердилар. Вазиятни тушунтирганимдан сўнг улар менга омад тиладилар.\nШундай қилиб Москва Олимпиадасини ҳисобга олмаганда, Ўзбекистон спорт журналистлари орасида биринчи бўлиб четга чиқиш менга насиб қилган. Тошкент-Москва-Владивосток-Хабаровск-Сеул йўналиши бўйича парвоз қилганмиз. Ил-62 самолётида Собиқ Иттифоқ бадиий гимнастика терма жамоаси аъзолари Марина Лобач ва Александра Тимошенколар билан бирга ўтириб қолдим. Улардан интервью олмоқчи эканимни маълум қилганимда, Лобач: “Ҳозир сиз Тимошенко билан суҳбатлашинг, Олимпиададан қайтишда эса мен билан интервью қиласиз”, деди. Сеулга кетишда Александра билан суҳбатлашиб кетдим. Ўша пайтларда диктофонлар йўқ, барчасини қоғозга ёзиб борардик. Тимошенко Олимпиадада бронза медалига эга бўлди. Қайтишда интервью беришга ваъда берган Лобач эса Сеул Олимпиадасида чемпион бўлди(!). Омадим келди дедим ўзимга-ўзим ва интервью учун сарлавҳа ҳам тайёрлаб қўйдим: "10000 метр баландликда уюштирилган интервью". Аэропортда Марина ваъдаси ёдида эканини айтди. Бир маҳал Сеул-Москва бўйича учадиган самолёт иккита эканини маълум қилишди. Минг афсуслар бўлсинким, Лобач бошқа, мен бошқа самолётга чиқдик...\nСеул Олимпиадасидан сўнг уйга қайтгач, китоб ёзиш иштиёқи пайдо бўлди. Китобга "Ассалом, Олимпиада" деб ном қўйишни ўйлаб қўйдим. Бироқ турли баҳоналар билан китобим нашр қилинмай қолиб кетди. Бу менга катта зарба бўлди, илҳом келмай қўйди. "Шарқ" нашриётида бош муҳаррир бўлиб ишлаган Аҳрор Аҳмедов мендан нега китоб чиқармаётганимни сўради. Ўтган воқеани айтиб бердим. “Сиз китоб ёзинг, мен чиқариб бераман” деди. Фақат Олимпиада эмас, ҳаёт йўлимни ёзишимни айтишди. "Футбол қувончим, дардим, фахрим" деб номланган илк китобим нашр этилди. Ундан кейин "Мафтунингман футбол" ва "Ўзбегимнинг Миржалоли" каби китобларим чиқди. Булардан ташқари турли ўқув қўлланмалар ҳам нашр этилган.\n"ТОНГ"ДА ТОПГАН ДЎСТЛАРИМ”\n1980 йилда Маҳмуд Абдураимов, Тўлқин Қозоқбоев, Шавкат Тўлаганов ва Баҳодир Иброҳимов ташаббуси билан ҳаваскорлар жамоаси тузилди ва "Тонг" деб номланди. Сабаби жамоа ўз ўйинларини эрта тонгда ўтказади. Бу жамоа сафида машҳур футболчилардан Баҳодир Иброҳимов, Станислав Стадник кабилар тўп тепишган. Ўтган йил ўша ташкилотчилардан бири бўлган Шавкат Тўлаганов китоб ёзди. Номи – "Тонг"да топган дўстларим". Барчага тарқатдик, Шавкатнинг энг яхши қилинган ишларидан бири бу – ўтиб кетган дўстларимизнинг ҳам уйларига китобни олиб бориб бергани бўлди.\nҲафтанинг жуфт кунлари тонгда ЎФФ майдонида ўйин ўтказамиз. Ҳозирда бу жамоа сафида Биродар Абдураимов, Омон Тоймуродов, Фарҳод Тоймуродов, Комилжон Синдоров, Темур Крюк, Абдуғаффор Ортиқов, Алишер Мадраҳимов, Козим Қаюмов каби машҳурлар тўп тепишади. Мен асосан ҳакамлик қилаяпман, лекин ёшларга бўш келиш йўқ, имкон бўлди дегунча ўзим ҳам тўп тепаман (кулади). "Тонг" ҳали узоқ муддат фаолият олиб боришига ишончим комил.\nЎзбекистон мухлислари энг бахтли мухлислар! Охирги 2-3 йил ичида 10 га яқин янги стадионлар қуриб битказилди. Мамлакатимизда кўплаб футбол академиялари, футбол интернатлари ишга тушди. Ўзбекистон ўсмирлар ва ёшлар жамоалари Жаҳон чемпионатларида қатнашиб, кучли 8 жамоа орасига кириш катта натижа. Масалан, Россия, Украина ва бошқа давлат жамоалари хатто ўша мундиалга чиқа олишмаяпти.\nМухлисларимизга омад тилайман! Юртимиз иқтидорларга бой. Менинг энг катта орзуим Ўзбекистон миллий терма жамоаси Жаҳон чемпионатига йўлланма олса-ю, ўша мундиалга кетаётган делегация таркибида Ахбор Имомхўжаев ҳам бўлса...\n"Penalty" лойиҳаси учун Гулшан Саъдуллаева ва Нарзулла Сайдуллаев суҳбатлашди\n2016 йил, февраль ойи\nРифат Акрамхўжаев: "Мавсумни ғалаба билан бошлаймиз, деган умиддаман" 4\nДиёр Имомхўжаев: "Суперлиганинг 3 мураббийи ПРО лицензияси учун имтиҳондан ўта олмади" 15\nОтабек Ғуломхўжаев билан интервью 3\n“Бунёдкор” бир қатор футболчилар билан шартнома имзолади 8\nИслом Тўхтахўжаев: "Антонио Сориоглу ўз ишининг устаси. Унинг қайтганидан хурсандмиз" 10\nДиёр Имомхўжаев: "Насаф"га медаллар топширилган, клубда молиявий муаммолар борлиги факт" 35\n19 фев 09:10:17\nФутболга қизиқишимга сабаб бўлган "Футбол - дардим, фахрим, қувончим" китобининг муаллифи айнан Ахбор Имомхўжаевдир. Узоқ умр кўриб, фарзанд, набиралар бахт-саодатини кўриб юринг !!!\n19 фев 08:10:03\nУмирингиз узок булсин Ахбор Имомхужаев\n19 фев 21:42:34\nАхбор акага узок умур бахт саодат тилайман.\nБир кун Тошкентда янгиобод бозорига чикдим айланиб китоб сотиладигон лврни олдина бордим бир вакт кузим Ахбор акани китобларига тушиб колди ,олиб варакладим кузимга ёш келди китобни укиб эмас ( у китоб узимдахам бор эди) китобда Ахбор акани уз куллари билан ёзилган сатрлари бор экан." Хурматли Х.Х. ( буюк санаткоримиз исмларини тулик ёзмадим)дустим бу китоб мендан сизга эсдалик хурмат ила муаллиф Ахбор Имомхужаев" бу одам хурмат килиб сизга бердими сизхам кадрлашингиз керак.\n19 фев 09:08:46\n...Тугилган кунингиз муборак Ахборака.Умрингиз баракали ва узок булсин.Кари билганни пари билмас дейдилар Ахборака,УЕФАга утиш тугрисидаги фикрингизни билишни истар эдим.\n19 фев 08:57:08\nУмрингиз узок булсин!Укиб маза килдим.\n20 фев 11:26:06\nХурматли Х.Х -birovlarni tuzini eb tuzligiga tupuradigan odam shekillida.\nБу иксмас, Х харфи шунака\n20 фев 06:12:36\nАхбор акага узок умур бахт саодат тилайман. Бир кун Тошкентда янгиобод бозорига чикдим айланиб китоб сотиладигон лврни олдина бордим бир вакт кузим Ахбор акани китобларига тушиб колди ,олиб варакладим кузимга ёш келди китобни укиб эмас ( у китоб узимдахам бор эди) китобда Ахбор акани уз куллари билан ёзилган сатрлари бор экан." Хурматли Х.Х. ( буюк санаткоримиз исмларини тулик ёзмадим)дустим бу китоб мендан сизга эсдалик хурмат ила муаллиф Ахбор Имомхужаев" бу одам хурмат килиб сизга бердими сизхам кадрлашингиз керак.


Рўзада чанқоқ қийнамасин десангиз... - Darakchi\nРўзада чанқоқ қийнамасин десангиз...\nҲИДОЯТ САРИ 30.05.2017, 10:48\nМуборак Рамазон ойининг рўзасини ҳар бир инсон синдқидилдан тутишни истайди. Аммо ёзнинг иссиқ кунларида бироз қийинчилик туғдириши табиий. Шундай бўлса-да, озгина эътибор ва қунт билан бу мушкулотни ҳам енгса бўларкан...\nРамазон рўзасида чанқоқ қийнамаслиги учун қуйидагиларга амал қилинг:\n1. Саҳарликни икки дона хурмо ва бир стакан илиқ сув билан бошланг.\n2. Қовурилган таом ва қанд миқдори кўп ширинликлардан тийилинг.\n3. Ифторликдан кейин то уйқуга ётгунингизча оз-оздан суюқлик ичинг. (Камида икки-икки ярим литр). Бу танангизнинг кундалик сувга бўлган эҳтиёжини қондиради ва эртасига кутиладиган чанқашнинг олдини олади.\n4. Дастурхонингиздаги таомлар дон маҳсулотларидан, сабзавот ва меваларлардан тайёрланган бўлсин!\nЭслатма: Саҳарлик вақтида кўп еб қўйишдан, кўп миқдорда сув ичишдан сақланинг. Чунки бунинг оқибатида кун давомида организмни тонусда ушлаб турувчи минерал тузлар чиқиб кетади.\nУнутманг, Рамазон рўзаси нафақат бизнинг танамизни тозалаб, саломатлигимизни мустаҳкамлайди балки руҳимизни, қалбимизни ҳам поклайди. Рўзани мукаммал ва қийинчиликсиз тутиш эса кўп жиҳатдан тановвул қилаётган таомларимизга ҳам боғлиқ. Келинг, ана шундай таомларни биргаликда тайёрлаймиз.


Аллох таоло “Исро сураси”нинг 70 оятида марҳамат қилади: «Бю батаҳқиқ, инсон боласини. азиз ва мукаррам қилдик». Яъни биз одам болаларини бошқа ҳар қайси мавжудоту махлуқотларнинг азизи ва мукаррами эканмиз демакдир.\nАллоҳ таоло Тийн сурасининг 4 оятида айтади: «Биз инсонни энг гўзал шаклу шамоилда яратдик». Яралишимизнинг гўзаллиги, ақл неъматини бизга берилганлиги,одоб ва маданият ва ҳар иншмиз ҳамда амалимизни одоб ахлоққа мос равишда бажаришимиз,фақат ўзимизни эмас бошқаларни ҳам уйлаб иш тутишимиз, гўзал сифатларимиз билан азиз ва мукаррам бўлдик.\nПайғамбаримиз соллаллоҳу алайҳи васалламдан Абу Ҳурайра ривоят қилган ҳадисда шундай дейилади: “Инсонларни кўпроқ қайси иши жаннатга киргизади?” Расулуллоҳ: «Аллохдан қўрқиш ва гўзал одоб» дедилар.\nҲоким ва Табароний ривоят қилган бошқа ҳадисда эса Пайғамбаримиз соллаллоҳу алайҳи васаллам айтдилар: «Аллоҳ таоло энг яхши кўрган банда — одоби гўзал кишидир».\nПайгамбаримиз алайҳиссалом дедилар: «Умматимнинг ичида менга маҳбуби ва қиёмат кунида менга энг яқин бўладигани — хулқи гўзалидир» (Термизий ривояти).\nУшбу ҳадислардан куриниб турибдики, одоб-ахлоқ инсонни икки дунё азиз ва мукаррам қилар экан. Аллоҳ таоло Пайгамбаримиз алайҳиссаломни Қалам сурасидаги оят ила «Албатта, Сиз буюк хулқ эгасидирсиз” дея мадҳ этган.\nМазкур ояту ҳадислардан яна бир хулоса аён бўладики, бир сўз билан айтганда Ислом — одоб ва маданият динидир.\nХулоса ўрнида, муҳтарам юртбошимиз Шавкат Мирзиёев “Ўз болангни ўзинг асра” дея қуюнчаклик ила гапирдилар. Мазкур шиорни қанчалик муҳим ва долзарб эканини юқорида тилга олинган динимиз таълимотлари, қолаверса, замоннинг ўзи ҳам кўрсатиб турибди. Азиз ватандошлар, келинг, айни фурсатда Президентимизнинг ушбу к)фсатмалари асосида бирлашиб, ўз келажагимиз тақдирига бефарқ бўлмайлик!\nГурлан тумани “Нур саид эшон бобо ” масжиди имом-хатиби\nPrevious Post:ВАТАНГА САДОҚАТЛИ БЎЛАЙЛИК


Бош прокуратуранинг ўзи Гулнора Каримова ва унинг қизи ҳақида маълумот берди (фото) - Zamin.uz\n18:18 / 02.10.2018\nЎзбекистон биринчи президенти Ислом Каримовнинг набираси Имон Каримова мамлакатни ҳеч қандай тўсқинликсиз тарк этди. Бу ҳақда Ўзбекистон Бош прокуратураси матбуот хизмати ҳам маълум қилди дейди Kun.uz нашри.\nГулнора Каримованинг қизи Имон Каримова 28 сентябрь куни Тошкентдан Лондонга учиб кетганди. У Тошкент-Лондон йўналиши бўйича парвоз қилган «Ўзбекистон ҳаво йўллари»нинг HY201 рейсига ўтириш талони тасвирланган суратни Instagram’даги саҳифасида эълон қилган.\n«Имон Каримова Ўзбекистондан чиқиб кетганлигини ва бунинг учун ҳеч бир расмий тўсқинлик йўқ эканлигини тасдиқлаймиз», – деди Бош прокуратура матбуот хизмати вакили.\nУнинг маълум қилишича, Имон Каримованинг онаси – Гулнора Каримова эса қонун билан белгиланган тартибда жазо ўташни давом этмоқда.\n«Жиноят ишлари бўйича Тошкент вилоят судининг 2015 йил 21 августдаги ҳукми билан Каримова ўзи айбланган жиноятларни содир этишда айбдор деб топилди ва унга беш йилга озодликни чеклаш тарзидаги жазо белгиланган», – дейилади хабарда.\nШунингдек, Имон Каримованинг Instagram’даги саҳифасида эълон қилган суратга кўра, у Лондондаги London school of economics’да таҳсил олишни бошлаган.\n2-10-2018, 00:10, Жамият\nЯнгиликлар » Жамият » Бош прокуратуранинг ўзи Гулнора Каримова ва унинг қизи ҳақида маълумот берди (фото)


ЖАҲОН 5,532,121 2,319,216 347,245\n8.10 18:35 798 Жамият\nЭлектр қуввати тақчиллиги туфайли зулматга чўмган Зимбабве пойтахти Ҳарареда аҳоли ўз уйларига қайтмоқда. Мамлакат парламентидаги мухолифат вакиллари ўтган сешанба куни президент Эммерсон Мнангава миллатга мурожаат қилаётган вақтда бинони тарк этди. Бу Зимбабаведа ҳали ҳам давом этаётган сиёсий тангликнинг белгисидир. 2019 йил 30 сентябр, душанба.\nРеспублика гвардияси аъзолари ногиронлар ёдгорлиги ҳовлисида саф тортди. Франциянинг олдинги ва жорий президентлари 26 сентябр куни вафот этган собиқ президент Жак Ширакнинг мотам маросимини ўтказиш учун Парижга йиғилди. У 86 ёшда эди. 2019 йил 30 сентябр, душанба.\nАбако оролига Дориан тўфони ёпирилиши туфайли ўз бошпаналаридан айрилган ҳаитилик муҳожирлар Багама ороллари пойтахти Нассау шаҳрида халқаро ёрдам ташкилотлари автобусларига чиқарилишларини кутмоқда. Дастлабки ҳисоб-китобларга кўра, Дориан тўфони 7 миллиард АҚШ долларидан ортиқ зарар келтирган, аммо ҳукумат ҳали аниқ рақамларни тақдим этмади. 2019 йил 29 сентябр, якшанба.\nИндонезиянинг Ғарбий Ява вилояти Бандунг шаҳрида полиция зобити намойишчи талабаларга қарши кўздан ёш оқизувчи газ қўлламоқда. Минглаб индонезиялик талабалар ўтган душанба куни қайтадан норозилик намойишларига чиқа бошлади. Улар "мамлакатнинг коррупцияга қарши агентлиги фаолиятига тўсиқ қўйди" деб таърифланаётган янги қонунга эътироз билдиряпти. Орада полиция билан тўқнашувлар ҳам юз берган. 2019 йил 30 сентябр, душанба.\n20 яшар Саҳир Усмоннинг оила аъзолари унинг кафанланган жасади олдида. Ғазо Соғлиқни сақлаш вазирлигига кўра Усмон Ғазо-Исроил чегарасидаги намойишлар вақтида исроиллик аскар томонидан отиб ўлдирилган. Рафаҳ қочқинлар лагери. 2019 йил 28 сентябр, шанба.\nИроқ пойтахти Бағдоддаги Таҳрир майдонида намойишга чиққан ёшлар. Ўтган сешанба куни бошланган намойишларда асосан ёшлар қатнашаётган бўлиб, улар иш, мунтазам электр ва ичимлик суви таъминоти, шунингдек, нефтга бой мамлакатда коррупцияга чек қўйилишини талаб қилмоқда. Намойишларда полиция билан тўқнашувлар сабабли 100 дан ортиқ киши ҳалок бўлиши ортидан ҳукумат уларнинг талабларига ён берадиган бўлди. 2019 йил 1 октябр, сешанба.\nТўрт ойдан буён демократия талаб қилиб намойишларни давом эттираётган ҳонгконгликлар ҳукуматнинг "ниқоб тақишни тақиқлаш" қарори ортидан шаҳар марказида ўз норозиликларини шу тарзда билдирмоқда. 2019 йил 4 октябр, жума.\nРасман Хитой таркибига кирувчи Ҳонгконгда демократия чекланишига қарши норозилик намойишлари давом этаётган бир паллада Пекинда Хитой Халқ Республикаси ташкил этилганининг 70 йиллигига бағишланган байрам тадбирлари бўлиб ўтди. Хитой президенти Си Цзинпин ва бошқа расмийлар Пекиндаги Тянанмен майдонида. 2019 йил 30 сентябр.\nГерманиядаги Аугустусбург шаҳрида ўтаётган кўргазмада намойишга қўйилган оптик иллюзия (алдов) сурати қаршисида. Бу сурат мексикалик рассом Юнуэн Эспарза (Yunuen Esparza) томонидан чизилган. 2019 йил 1 октябр, сешанба.\nПариж намойиш Германия Бағдод Ғазо тўфон Пекин Harare Nassau Bandung Hongkong\n23.05 23:39 8519\n23.05 05:31 3631\n22.05 21:57 2117\n23.05 04:56 1968\nБугун, 09:11 1625\nГермания эпидемияни назоратга олди - ССВ\n17.04 22:01 611 Жаҳон\nГерманияда коронавирусдан ўлим даражаси пастлигининг учта омили\n10.04 18:23 2239 Жаҳон\n31.03 12:12 812 Жаҳон\n12.03 15:49 599


ЎзА - Наманганлик фермер 200 тонна сиғимли музлатгич-омборхона қуришни режалаштирмоқда\nНаманганлик фермер 200 тонна сиғимли музлатгич-омборхона қуришни режалаштирмоқда\n08.09.2017 16:31 Чоп этиш версияси\nНаманган шаҳрида яшовчи Собиржон Мусабоев боғбон-фермер. У барпо қилган боғни кўрсангиз, шаҳарда яшаб, доим хонада ўтириб ишлаган, умрида қўлига кетмон ушламаган инсон шундай боғ яратганига ишонгингиз келмайди. Негаки, Собиржон ака кўп йиллар сураткаш бўлиб ишлаган-да.\nБолалигидан табиатга меҳр қўйиб улғайган Собиржон ака ҳамманинг ҳавасини тортадиган боғи бўлишини орзу қиларди. Унинг бу орзуси мустақиллик шарофати билан амалга ошди. Фотостудияни шогирдларига топшириб, фермер хўжалиги ташкил қилди.\nЧортоқ туманидаги қир-адирлар этагидан пахтачиликда рентабеллиги паст бўлган 5 гектар ер олиб, “Боғи Эрам инвест” фермер хўжалигини ташкил қилганига 5 йил бўлди. Ўшанда Сербиядан келтириб экилган “Голден”, “Айдарет”, “Грант Смит” навли 10 минг туп олма кўчатининг қанчаси кўкаради-ю, қанчаси иқлимга мослашолмай нобуд бўлади, Собиржон аканинг ўзи ҳам билмасди ҳали. Интилганга толе ёр, деганларидек, интенсив боғ яратиш йўлидаги қатъий саъй-ҳаракатлар зое кетмади. Тажрибали боғбонлар Муҳаммаджон Турсунов, Ҳусниддин Усмонжонов, Шаҳло Усмонжонова ва ўғли Сардорнинг тинимсиз меҳнати самара берди. Ниҳоллар тўлиқ илдиз отиб, учинчи йили ҳосилга кирди.\nМутахассисларнинг таъкидлашича, олма дарахти ҳосилга киргач, ҳар тупидан ўртача 50-60 килограммдан, 5 гектар боғдан эса 300 тонна мева олиш мумкин.\n– Мамлакатимизда боғдорчиликни ривожлантиришга қаратилаётган алоҳида эътибор, айниқса, қайта ишлаш ва экспорт ҳар томонлама рағбатлантирилаётгани ютуқларимизнинг муҳим омили бўлмоқда, – дейди боғбон. – Ўтган йили 150 тонна ҳосил олдик. Бу йилги режамиз ундан ҳам кўпроқ. Ҳосилнинг ярмини экспорт қилсак ҳам қанча даромад келтиришини ҳисоб-китоб қилиб кўраверинг. Ҳозирча олмаларимиз ички бозорнинг ўзидан ортмаяпти. Яна бир-икки йилда, албатта, ташқи бозорга чиқамиз. Даромадимиз ҳисобидан 200 тонна сиғимли музлатгич-омборхона қуриш, яна ер олиб ёнғоқзор ва бодомзор ташкил этишни режалаштирганмиз.\nҲа, мустақиллик ўзлигимизни англаш, миллий қадриятларимизни тиклаш, жаҳонда тенглар ичра тенг бўлиш, ғурур ва ифтихор туйғусини бериш билан бирга, ҳар кимга, ҳар биримизга истеъдод ва салоҳиятимизни юзага чиқариш, шароит бўлса нималарга қодир эканимизни намоён этиш имкониятини ҳам яратди. Бунга Собиржон ака Мусабоев фаолияти яққол мисолдир.


Садака берганнинг ризкига барака киради – КУН УЗ\n«Узгидромет» 4 март куни кандай об-хаво кутилаётганини маълум килди\nУзбекистон олма импортини 8,5 баравар оширди, экспорт 61 фоизга тушди\nТошкентда Авиация боги очилади. Унга якин бог ва хиёбон ободонлаштирилади (фото)\n«Тарихий сана»: Сух-Риштон йулининг очилиш маросимидан репортаж\nТожикистон ва Узбекистон фукароларининг маълум тоифасига чегарадан утиш учун рухсат берилди\nСпорт вазирлиги ва туризм кумитаси бирлаштирилади, унга Абдухакимов рахбарлик килади\nШавкат Мирзиёев Автомобил йуллари кумитаси раисига каттик танбех берди\nТошкент вилояти хокими ишдан олинди. Унинг урнини Жахонгир Ортикхужаевнинг собик уринбосари эгаллади\nАКШ-Туркия муносабатларининг истикболлари, Суриядаги Россия сиёсати. Жахон матбуоти шархи\nХитойда кучли ер силкиниши окибатида бинолар вайрон булиб, камида уч нафар одам халок булди\nСаудия Арабистони коронавирусга карши эмланган зиёратчиларга хаж учун рухсат беради\nЛукашенко хокимиятни угилларига топшириши хакидаги миш-мишларни рад этди\nРоссияга кетиб, 18 йил бедарак йуколган Узбекистон фукароси ватанга кайтарилди\nЯнгийул шахри, Бука ва Шофиркон туманлари давлат солик инспекцияларига янги бошликлар тайинланди\nТошкентга хитой–узбек вакцинасидан 1 млн доза олиб келинди\n24 мартдан жамоат жойларида тиббий никоблардан фойдаланиш буйича назорат кучайтирилди\nУзбекистонда 2020 йилда 9 минг нафардан ортик ишсиз жиноят содир этган\nУзини махалла раиси сифатида таништириб, Сергелидан имтиёзли нархларда уй олиб беришни ваъда килган шахсга жиноят иши кузгатилди\nБустонликда узганинг 15 сотих ерини 33 минг долларга сотишга уринган шахслар кулга олинди\nДиллиан Уайт реванш жангида Александр Поветкинни 4-раунддаёк дахшатли нокаутга учратди\nЕвропа Лигаси. Хафтанинг энг яхши уйинчиси маълум булди\n«Куз олдимда вафот этгандим». Актриса Хосият Хусанова мудхиш автохалокатга учраб, тирик колгани хакида гапириб берди (видео)\nГлавная / Маданият / Садака берганнинг ризкига барака киради\nСадака берганнинг ризкига барака киради\n20.01.2018\tМаданият Comments Off on Садака берганнинг ризкига барака киради 3,655 Показы\nАллох таоло айтади: (Эй Мухаммад,) айтинг: “Албатта, Раббим бандаларидан Узи хохлаган кишиларнинг ризкини кенг килади ва (Узи хохлаган кишиларнинг ризкини) танг килади. Сизлар бирон нарсани инфок килсангиз, бас У Зот унинг урнини тулдиради. У ризк бергувчиларнинг энг яхшисидир” (Сабаъ, 39). Яъни: эй Мухаммад, одамларга айтинг: албатта, Аллох бандалари уртасида ризкларни таксимловчидир. У Узи хохлаган бандасининг ризкини маълум хикматга кура кенг килиб, хохлаган бандасининг ризкини тор килиб куяди. Аммо сизлар камбагалликдан куркманглар. Аллохнинг йулида инфок килиб, бойликларингиз билан У Зотга якинлашинглар. Агар Аллох ризоси учун бирон нарса инфок килсангиз, бунинг эвазига дунёда куп мол-дунё, охиратда эса мислсиз ажр-савобларга мушарраф буласизлар.\nЖобир ибн Абдуллох розияллоху анху Набий соллаллоху алайхи ва салламдан ривоят килади: “Банда инфок килган хар бир нарсанинг урнини тулдириш Аллохнинг зиммасидадир. Факат бино (куриш) ёки маъсиятга килинган сарф-харажат бундан мустасно” (Байхакий “Шуъабул иймон”да ривоят килган).\nЗубайр ибн Аввом розияллоху анху Набий соллаллоху алайхи ва салламдан ривоят килган хадиси кудсийда: “Албатта ризк эшиги етти осмоннинг устидан очикдир. У Аршгача етиб борган. Уша эшик туну кун ёпилмайди. Аллох хар бир бандага нияти, сарф(-харажат)и, садака ва инфок килишига караб уша ризкдан (Ерга) туширади. Бас, ким (садакани) купайтирса, унга хам (ризки) купайтирилади. Ким камайтирса, унга хам камайтирилади. Ким (бермасдан, бахиллик килиб) ушлаб колса, ундан хам (барака ва кенг ризк) ушлаб колинади”, дейилган (Хаким Термизий ривояти).\nАллох таоло айтади: “Аллохга карзи хасана берадиган киши борми? У Зот унга бир неча баробар килиб кайтаради. Зеро, (ризкларни) тор ва кенг киладиган Аллохдир ва Унгагина кайтариласизлар” (Бакара, 245). “Карзи хасана” деганда савоб умид килиб, кунгилдан чикариб бирон нарсани – хох катта, хох кичик булсин – Аллохнинг йулида садака килиб юбориш тушунилади.\nАллох таоло бу ерда инфок килишга таргиб килиб, Узининг розлиги учун килинган хар кандай садакани “карз” деб атамокда ва бандалар килган садакаларини узларига купайтириб кайтаришни маълум килмокда. Зеро, Аллох хохлаган бандасининг ризкини кенг килади ва истаган бандасининг ризкини тор килади. Шундай экан, камбагал булиб колишдан куркмай, нафснинг бахиллигидан голиб келиб, Аллохнинг йулида садакалар килиш керак. Охиратда бандалар Аллохнинг хузурига кайтиб борганларида, У Зот уларни килган амалларига караб хисоб килади.\nИбн Масъуд розияллоху анху ривоят килади: “Качон Аллохнинг “Аллохга карзи хасана берадиган киши борми?” ояти нозил булганида, Абу Дахдох ал-Ансорий: “Эй Расулуллох, Аллох биздан карз сураяптими?” деди. У зот: “Ха, эй Абу Дахдох”, дедилар. У: “Менга кулингизни беринг, эй Расулуллох”, деди. Расулуллох соллаллоху алайхи ва саллам унга кулларини берган эдилар, у: “Мен ушбу богимни Раббимга карз килиб бердим. Унда олти юзта хурмо дарахти бордир”, деди. Уша пайтда (унинг аёли) Умму Дахдох ва оила аъзолари богда эдилар. Абу Дахдох келиб: “Эй Умму Дахдох”, деб чакирган эди, аёли: “Лаббай”, деб жавоб берди. “Богдан чик. Мен уни Раббим азза ва жаллага карз килиб бердим”, деди Абу Дахдох” (Табароний, Ибн Абу Хотим, Ибн Мунзир, Ибн Жарир, Баззор, Байхакий ва Хаким Термизий ривоят килган).\nАллох таоло айтади: “Шайтон сизларни (агар инфок-эхсон килсангиз) камбагал булиб колишингиздан куркитади ва фахш ишларга буюради. Аллох сизларга Уз тарафидан магфират ва фазл (бойлик) ваъда килади. Аллох (фазлу карами) кенг ва Билувчидир” (Бакара, 267).\nИбн Аббос розияллоху анху ушбу оят тафсирида айтади: “Икки нарса Аллохдан ва икки нарса шайтондандир. Шайтон: “Молингни инфок килма, узингда ушлаб кол, унга узинг мухтож булиб коласан”, дейди ва бандани фахш ишларга буюради. Аллох эса, агар банда инфок килса, утган гунохларини кечиришни ва унга кенг ризкни ваъда килади”.\nعَنْ أَبِي هُرَيْرَةَ رَضِيَ اللهُ عَنْهُ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ: مَا مِنْ يَوْمٍ يُصْبِحُ الْعِبَادُ فِيهِ إِلاَّ مَلَكَانِ يَنْزِلاَنِ فَيَقُولُ أَحَدُهُمَا: اللَّهُمَّ أَعْطِ مُنْفِقًا خَلَفًا وَيَقُولُ الآخَرُ: اللَّهُمَّ أَعْطِ مُمْسِكًا تَلَفًا. رَوَاهُ الْبُخَارِيُّ وَمُسْلِمٌ وَأَحْمَدُ.\nАбу Хурайра розияллоху анху Набий соллаллоху алайхи ва салламдан ривоят килади: “Бандалар тонг оттирадиган хар бир кунда икки фаришта тушиб, уларнинг бири: “Эй Аллох, инфок килган (банданг бойлиги урни)ни тулдиргин!” дейди. Бошкаси эса: “Эй Аллох, (инфок килмай, бойлигини узида) ушлаб турган(нинг моли)га талафот бергин!” дейди” (Бухорий, Муслим ва Ахмад ривояти).\nУшбу хадисда садака килиш билан бойлик зигирча хам камайиб колмаслиги узига хос усулда баён килинмокда. Имом Термизий Абу Кабша ал-Анморий розияллоху анхудан ривоят килган хадисда Расулуллох соллаллоху алайхи ва саллам: “Мол (бойлик) садака билан камаймайди”, деганлар.\nКуёш чикадиган, бандалар тонг оттирадиган кун борки, унда осмондан икки фаришта тушиб, улардан бири: эй Аллох, мол-дунёсини Сен рози буладиган йулда инфок киладиган бандаларинг бойликлари урнини тулдиргин ва уларга зиёда килгин, деб дуо килар экан. Бошкаси эса: эй Аллох, бахиллик билан бойлигини керакли жойларга сарфламай, узида ушлаб турганларнинг молларига талафот ва нуксон етказгин! – деб дуо килар экан.\nДемак, инфок килсам, молим камайиб колади, деб хавфсирамасдан, уртача йулни тутган холда Аллохнинг йулида сарфлаш керак экан. Акс холда, бойлигимизни янада купайтириш учун бахиллик килиб узимизда ушлаб тураверсак, унга бирон талафот етиши мумкин. Бунда зохиран иш тутиш керак эмас. Бу ривоятдан билиб оламиз, банда инфок килсам, молим камайиб колади, эмас, балки инфок килмасам, бахиллик килсам, молимга талафот етади, деган эътикодда булиши керак.\nИмом Нававий айтади: “Макталган инфок килиш турларига тоат-ибодатлар, оила, мехмонлар ва бошка нафл ибаодатларга сарфлаш киради”. Куртубий эса: “Бундай инфокка вожиб ва мандублар киради”, деган.\nوَعَنْ أَبِي هُرَيْرَةَ رَضِيَ اللهُ عَنْهُ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ: قَالَ اللهُ عَزَّ وَجَلَّ: أَنْفِقْ يَا ابْنَ آدَمَ ، أُنْفِقْ عَلَيْكَ. رَوَاهُ الْبُخَارِيُّ وَمُسْلِمٌ وَأَحْمَدُ وَابْنُ مَرْدَوَيْهِ.\nАбу Хурайра розияллоху анху Расулуллох соллаллоху алайхи ва салламдан ривоят килади: “Аллох азза ва жалла: “Эй Одам боласи, инфок кил, шунда Мен хам сенга инфок киламан”, деб айтади” (Бухорий, Муслим, Ахмад ва Ибн Мардавайх ривояти).\nУшбу хадис аслида икки кисмдан иборат булиб, унинг аввали хадиси кудсийдир. Унда Аллох таоло тарафидан бандаларини Узининг йулида инфок килишга таргиб килинмокда. Хадиснинг маъноси куйидагича: эй Одам боласи, хакдор кишиларга, камбагал, мискин, бева-бечораларга садака ва инфок кил. Агар шундай килсанг, Мен хам сенга Уз фазлим билан инфок киламан. Зеро, Менинг фазлу карамим кенг ва хазинам битмас-туганмасдир.\nХадиснинг давомида Пайгамбаримиз соллаллоху алайхи ва саллам Аллох таолонинг фазли, лутфу карами ва хазинаси кандок эканини куйидагича баён киладилар: “Аллохнинг унг “кул”и тула, доим окиб турувчидир. Кечаю кундуз уни бирон нарса камайтира олмайди. Сизлар У Зот осмон ва Ерни яратганидан бери нима инфок килганини биласизларми? Албатта, Унинг унг “кул”идаги (яъни, хазинасидаги) нарсадан хеч нарса камайган эмас. У Зотнинг Арши сув устида эди. Бошка “кул”ида кабз (мезон) бордир. Кутаради ва туширади (яъни, Аллох хохлаган ишини килади, хохлаган бандасининг ризкини кенг ёки тор килади)”.\nДемак, Аллох таолонинг хазинаси шунчалик эканки, Еру осмон яратилганидан бери тинимсиз тарзда инфок килиб турилса хам, ундан хеч нарса камайиб колмас экан. Ана шу хазинага богланиш, Аллох таолонинг фазлу мархаматига ноил булиш учун купрок инфок-эхсон, ихтиёрий садакалар килиб юриш керак. Зеро, Аллох таоло берган бандасига беради, кизганчиклик килган бандасидан фазл-мархаматини ман килади.\nوَعَنْ عَبْدِ اللهِ بْنِ مَسْعُودٍ رَضِىَ اللهُ عَنْهُ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ: أَنْفِقْ يَا بِلاَلُ! وَلاَ تَخْشَ مِنْ ذِي الْعَرْشِ إِقْلاَلاً. رَوَاهُ الطَّبَرَانِيُّ فِي الْكَبِيرِ وَالْبَيْهَقِيُّ فِي شُعَبِ الإِيْمَانِ وَالْقُضَاعِيُّ فِي مُسْنَدِ الشِّهَابِ وَسَنَدُهُ حَسَنٌ.\nАбдуллох ибн Масъуд розияллоху анхудан ривоят килинишича, Набий соллаллоху алайхи ва саллам унга: “Эй Билол, инфок кил! Арш Эгасининг камайтиришидан куркма!” – деганлар (Табароний “Кабийр”да, Байхакий “Шуъабул иймон”да, Кузоъий “Муснадуш шихоб”да ривоят килган. Хадиснинг санади хасан). Яъни: эй Билол, бу хурмоларни инфок кил. Арш Эгаси булмиш Аллох таоло сенга купайтириб беради. Дунёда кенг ризк ва охиратда катта ажр-мукофотлар ато килади. Инфок килганинг туфайли молинг камайиб, камбагал булиб колишдан сира куркма. Балки Аллох розилиги учун уни хакдорларга садака кил!\nДемак, садака бериш билан:\n1. Молга барака киради.\n2. Садака молга келиши мумкин булган бало ва офатларни даф килади.\n“Кенг ризк ва барака омиллари” китоби асосида тайёрланди\nПред. Грузия парламенти раиси Узбекистонга келди\nСледующая Бунёдкорлик ва фаровонлик тинчлик неъмати\nУзбекистонда 2020 йил 31 июль куни бутун сутка давомида республика микёсида харакатланиш, автотранспорт воситаларининг, йуналишсиз …\nКиргизистон ва Козогистон ОТМлари узбек талабаларига хужжатларини бермаётгани айтилмокда. Вазирлик муносабат билдирди\nАзизбек Икромов янги лавозимга тайинланди\nПрезидент карори: Узбекистонда пахтага давлат буюртмаси бекор килинди\n«Бу хозирги шароитда тугри эмас» — Президент автомобиллар нархи борасида фикр билдирди


Оддий бир йигит бирдагина бойиб кетгани тўғрисидаги кўплаб ҳолатлар тарихдан маълум. Бошқалар эса бутун умр ишлаб бой бўлишмайди, бари уларнинг мияларига ўрнашиб олган қашшоқлик психологияси туфайлидир.\n1. Иқтисод қилиш иштиёқи\nҚашшоқлар максимал даражада иқтисод қилиш учун кучлари ва вақтларини сарфлайдилар. Улар атрофдаги барча дўконларни айланиб, нархларни таққослаш ва энг арзон маҳсулотни топиш учун эртароқ туришга тайёрлар. Бу ўз устида ишлаш ва маоши каттароқ бўлган иш қидириш ўрнига амалга оширилади.\nДала ҳовлисига бориш, суғоришни ҳисобга оладиган бўлсак, бир челак бодиринг етиштириш учун сепермаркетдан тез ва осон сотиб олишга қараганда қанча вақт талабэтишини бир ўйлаб кўринг.\n2. Ўзгаришлардан қўрқиш\nЎзгаришлардан қўрқиш – қашшоқлик психологиясига эга одамларнинг ёрқин белгиларидан бири. Ахир бирор нарсани ўзгартиришга қарор қилиш – таваккал қилиш ва барқарорликни рад этиш демакдир. Бундай одамлар шахсий бизнесларини очишни ўйламаслар керак, ахир касодга учраш эҳтимоли ҳам бор-ку. Ёки бозорда талаб бўлмаган ўз касбларини ўзгартириш мақсадида янги касбни ўзлаштиришга ҳам ҳаракат қилмайдилар. Ахир бу кўплаб қийинчиликлар келтиради ва кўп ҳолларда қўлларидан келмайди.\n3. Кам ҳақ тўланса ҳам барқарор иш яхши\nҚашшоқлик психологиясига эга одамлар бутун умрини раҳбарлари ва чидаб бўлмас ҳамкасблари устидан нолиб, паст маош тўланадиган ҳамда зерикарли ишда ўтказишга тайёрлар. Ҳар душанба улар тушкун кайфиятда жума кунигача кун санайдилар. Жума куни келганида эса суви сиқилган лимон каби уйга кетадилар. Бироқ ҳеч қачон бу ишдан кетмайдилар, ахир у барқарор. Бошқа ишда нима бўлиши ҳеч кимга маълум эмас.\nКўпинча камбағаллик психологиясига эга одамларда ҳасад каби ёқимсиз туйғуни сезиш мумкин. У ўзидан кўпроқ маош оладиган ҳамкасби ёки яхшироқ уйда яшайдиган қўшнисига ҳасад қилади.\n5. Фаол бўлишни истамаслик\nКамбағаллик психологияси ҳаётни фаол бўлмаган суръат ва атрофдаги барча нарсага пассив муносабатга созлайди. Бундай психологиядаги одамлар фаол ҳаёт билан яшашни истамайдилар, улар қўлидан бир иш келмаслигидан қўрқадилар. Уйғониб, фаол ишлагандан кўра, оқим бўйлаб секин сузган яхшироқ.\n6. Масъулиятни ўзига олмаслик\nАна шундай психологияга эгалар ҳамма уларга қарздор деган фикрга содиқлар. Улар ўз масъулиятини ўзгаларга тўнкашади ва ҳеч нарса уларга боғлиқ бўлмагани сабабли олдинга қараб ҳаракат қилишнинг маъниси йўқ мантиғи билан яшайдилар.\nҚашшоқлик психологиясидаги одамлар қуйидаги гапларни айтишни яхши кўришади: “Давлат мени таъминлаши керак...”, “Иш берувчи менга яхши ойлик бериши керак, ахир мен яхши ишлаяпманку...”, “Давлат нархларни назорат қилиши керак...” ва ҳ.к.\n7. Ҳаммаси бирданига бўлишини истайман!\nБу каби психологиядаги одамлар баригабир зумда, шу билан бирга ҳеч қандай ҳаракатларсиз эга бўлишни истайдилар. Ўша заҳотиёқ катта маош бериладиган ва мураккаб бўлмаган иш эгаси бўлишни хоҳлаганликлари учун амалиёчилик ва дастлабки маошдан иш бошлашга рози бўлишмайди.\n8. Ўз-ўзига бериладиган баҳонинг пастлиги\nҚашшоқ одамлар доим ўзлари ва имкониятларини паст баҳолаб, ҳавас қилиб бўлмас тақдирларидан нолиб, яхши ҳаёт сари интилмайдилр. Ахир ўз-ўзига юқори баҳо қаердан ҳам пайдо бўларди, вақтлари зерикарли ишда ўтиб кетаётган бўлса, янги таассурот ва ривожланиш ҳам йўқ. Бироқ ҳаётга шикоятлари эса жуда мўл.\nҚашшоқлик психологиясидан қандай халос бўлиш мумкин?\nЁқтирмаган ишда ишламаслик.\nШикоят қилишни бас қилиш.\nФаол бўлиш, шундай қилсангиз, бари амалга ошади.\nҲасад қилмаслик ва қизғанчиқ бўлмаслик.\nҲеч ким сизга ҳеч нима қарз эмаслигини ёдда тутиш.\nЎзингизни ўзгалар билан таққослашни бас қилиш.\nЎз устида ишлаб, ич-ичдан ўзгариш.\nЎзингизга назар солинг, юқорида қайд этилган ҳислатлардан бир донаси бўлса ҳам сизда борми? Агар ҳа бўлса, улардан имкони борича тезроқ халос бўлишга ҳаракат қилинг. Ривожланиб, ҳаётнинг янги соҳаларини ўрганиб ва ўзгаришлардан чўчимай, аста-секин қашшоқлик психологиясидан халос бўласиз.\n2018-03-11 11:25:09 2911 0 Манба: adme.ru


18:13, 24.01.2022 // 17688\nРамзан Қодиров «Қийноқларга қарши қўмита» раҳбари Игорь Каляпин ва «Ноява газета» шарҳловчиси Елена Милашинани «террорчи» деб атади\nЧеченистон етакчиси Рамзан Қодиров «Қийноқларга қарши қўмита» инсон ҳуқуқларини ҳимоя қилиш бирлашмаси раҳбари Игорь Каляпин ва «Новая газета» шарҳловчиси Елена Милашинани «террорчи» ёки «террорчиларнинг шериклари» деб ҳисоблайди. Бу ҳақда у ўзининг Telegram’даги каналига ёзиб қолдирган.\n«Сценарий ишлаб чиқиб, ўз қаҳрамонларининг қулоқларига матн ва хатти-ҳаракатларини шивирлаб қўйиб, Чеченистон мавзуси орқали пул топаётган Каляпин билан Милашина мен учун террорчи. Агарда Россияда қонун ва ҳуқуқ-тартибот органлари мавжуд бўлса, уларга мурожаат қиламан: террорчиларнинг шерикларини қўлга олинглар», — деб ёзади Қодиров.\nЧеченистон раҳбари улар «доим террорчилар ва уларнинг шерикларини йўқ қилиб келганини» таъкидлаб, «келажакда ҳам» шундай йўл тутишга ваъда берган.\nҚодиров бу каби баёнотни Чеченистон Олий судининг собиқ судьяси Сайди Янгулбаевнинг оиласига нисбатан эълон қилинган навбатдаги тандиққан сўнг билдирган. Янгулбаевнинг рафиқаси Зарема Мусаевани чечен куч тузилмалари Нижний Новгороддан зўравонлик билан республикага олиб кетгани айтилмоқда.\nИгорь Каляпин «Znak.com» нашрига Қодировнинг баёноти «Қийноқларга қарши қўмита» ишига таъсир кўрсатмаслигини маълум қилган. «Рамзан Аҳматович ёш боладек, ҳозир у хафа… Унинг фикрига қўшилмаган ҳар қандай инсон — террорчи. Бу у билан мажбурият», — дейди Каляпин.\nҚодиров Каляпин ва Милашинани биринчи маротаба қоралаши эмас. Чеченистон раҳбари томонидан «Қийноқларга қарши қўмита» раҳбарига нисбатан ҳужумлар 2014 йилда, Каляпин Бош прокуратура ва Тергов қўмитасига Қодировнинг жангариларнинг қариндошларини Чеченистондан кўчириб юбориш ва уларнинг уйини ёқиш тўғрисидаги баёнотидан кейин ариза ёзгач, бошланган.\n2020 йилнинг апрелида Қодиров Елена Милашинанинг Чеченистонда коронавирус билан боғлиқ вазият ҳақидаги мақоласини танқид қилиб, ФХХ ва Россия президенти администрациясини нашрга таъсир кўрсатишга чақирган эди. Қодиров Милашинани ўлдириш билан ҳам таҳдид қилган.\n20 январь куни Сайди Янгулбоев ва Зарема Мусаеванинг Нижний Новгороддаги хонадонига ўзларини Чеченистон ҳуқуқ-тартибот идоралари ходимларимиз деб таништирган ниқобли қуролланган шахслар бостириб кирган. Улар оилани Чеченистонга қарши фирибгарлик иши бўйича гувоҳ сифатида келтириш қарорини кўрсатган, шундан сўнг Мусаевани куч билан олиб кетган. Янгулбоевнинг ўзи судьялик гувоҳномасини кўрсатгани учун олиб кетилмаган.\nСудьянинг яна бир ўғли Ибрагим Янгулбоевнинг айтишича, уларнинг оиласи Чеченистон ҳукуматини очиқ танқид қилган матбуот маъмури бўлгани учун таъқиб қилинмоқда. Унинг сўзларига кўра, 2015 йилда уни отаси ва акаси билан бирга ўғирлаб кетишган ва Қодировнинг қароргоҳига олиб боришган. У ерда оила, жумладан, Чеченистон раҳбарининг шахсан ўзи томонидан калтакланиб, қийноққа солинган.\nРоссия президентининг матбуот котиби Дмитрий Песков Кремль Зарема Мусаеванинг ўғирланиши ҳақидаги воқеани «фантастик воқеа» деб ҳисоблаб, унга муносабат билдирмаслигини айтди. 22 январь куни Сайди Янгулбоев қизи Алия билан Россияни тарк этган.\n«Душманингиз бўлсам, буни қонун билан асосланг» — Рамзан Қодиров ингуш халқига унга айблов қўйиш учун 3 кун муҳлат берди\n12:40, 30.06.2022 // 102263\n13:32 Кеча // 70565\n18:43, 30.06.2022 // 53440\n21:15 Кеча // 49471\n21:29 Кеча // 42671